Reviu Eksklusif: Samsung Gear S3 frontier, Dilengkapi Fungsi Menarik

Samsung merupakan antara pengeluar yang aktif dalam memperkenalkan peranti boleh pakai atau lebih tepat smartwatch. Sejak dari kemunculan pertamanya dengan model Samsung Galaxy Gear pada tahun 2013 yang lalu, smartwatch berasaskan platform Tizen keluaran Samsung ini telah mengalami pelbagai transformasi menarik meliputi sokongan spesifikasi dan juga reka bentuk fizikalnya. Bahkan sokongan antaramuka yang telah diperbaiki dari masa ke semasa serta penawaran fungsi yang tidak boleh didapati pada peranti Android Wear telah berjaya meletakkannya antara smartwatch terbaik di pasaran. Ini jelas dapat dilihat dengan kemunculan model terbarunya iaitu Samsung Gear S3 di pasaran baru-baru ini.

■ Speaker terbina-dalam
■ GPS
■ Altimeter & Barometer
■ Tahan lasak

Sebagaimana Samsung Gear S2, Samsung juga turut mengambil pendekatan yang sama dengan memperkenalkan Gear S3 dalam dua varian berbeza iaitu model frontier dan juga classic. Apa yang pasti, kedua-dua model ini telah direka untuk dua golongan pengguna yang berbeza iaitu Gear S3 frontier untuk anda yang sentiasa aktif dan juga Gear S3 classic untuk anda yang lebih menggemari rekaan dengan sentuhan elegan dan mewah. Sebagai rujukan, Gear S3 frontier hanya diperkenalkan dalam warna Black dan Gear S3 classic pula ditawarkan dalam warna Silver. Apa yang lebih menariknya, kedua-dua varian ini telah dijual pada harga yang sama iaitu RM1,399. Walau bagaimanapun, Samsung hanya memperkenalkan model Bluetooth sahaja untuk pasaran tempatan.

① Samsung Gear S3 frontier

② Dok pengecas wayarles

③ Tali jam ekstra (Small)

④ Adapter pengecas 5V0.7A

⑤ Buku manual

Sama seperti generasi sebelum ini, Samsung Gear S3 juga boleh disambungkan ke peranti Android daripada jenama lain di pasaran. Namun begitu, sambungan ini hanya terhad untuk sesetengah smartphone sahaja kerana ia memerlukan sokongan spesifikasi asas seperti Android 4.4 dan ke atas dengan kapasiti RAM melebihi 1.5GB.

Senarai rasmi peranti Android yang sesuai:

HTC
• One (M8)
• One (M9)
• 10

Huawei / Honor
• 5X
• P8
• P9 / P9 Plus
• Mate 7
• Mate 8
• Nexus 6P

Lenovo
• X2 Pro

LG
• G Flex
• G Pro 2
• Optimus G2
• Optimus G3
• G4
• G5
• G Vista
• Nexus 5
• V10

Motorola
• DROID Turbo
• Moto MAXX
• DROID MINI
• Moto X
• Nexus 6
• Moto G4 Play

OPPO
• R9

Sony Xperia
• Z2
• Z3 / Z3 Compact
• Z3+

VIVO
• X5 Pro

Xiaomi
• Mi 4

ASUS
• ZenFone 2

Dengan paparan skrin Super AMOLED berukuran 1.3 inci dengan resolusi 360 x 360 piksel, Gear S3 frontier mampu memaparkan imej yang sangat terang dan juga jelas. Malah sokongan Ambient Light sensor yang terletak di permukaan skrin sentuh juga menawarkan fungsi Auto Brightness.

Terdapat dua butang yang disediakan pada bahagian sisi kanan kerangka jam iaitu butang Back yang terletak di bahagian atas dan juga butang Home yang juga berfungsi sebagai butang kuasa.

Sesuai dengan sasarannya untuk pengguna yang aktif dan gemarkan aktiviti lasak, Gear S3 frontier menampilkan tali jam yang diperbuat daripada silikon yang dikenali sebagai Active Silicone. Walaupun lembut dan selesa untuk dipakai, tali jam ini agak tebal saiznya.

Keistimewaan Gear S3 adalah sokongan pin khas yang memudahkan pengguna untuk menukar pelbagai jenis pilihan tali jam standard berukuran 22mm mengikut kesukaan mereka. Bahkan pakej pembelian juga turut menawarkan tali jam Active Silicone ekstra dalam saiz yang lebih kecil.

Rekaan panel belakang Gear S3 tidak banyak berubah jika dibandingkan dengan generasi sebelumnya. Dengan rekaan yang ringkas dan kemas, bahagian ini hanya menempatkan sensor Heart Rate Monitor (HRM) dan juga speaker serta mikrofon di bahagian tepi kerangkanya.

Terminal pengecas (charging dock) Gear S3 masih mengekalkan rekaan yang sama seperti Gear S2. Bahkan ia juga masih mengekalkan sokongan output 5V0.7A dengan permukaan magnetik dan juga penyediaan lampu status LED pelbagai warna.

Paparan muka jam akan dipaparkan dalam dua cara iaitu melalui gerakan tangan ataupun dengan menekan salah satu daripada butang kawalan fizikal pada Gear S3. Apa yang menariknya, muka jam pra-pasang yang disediakan menyokong efek pencahayaan yang sangat menarik dan anda juga boleh berinteraksi dengan fungsi tambahan dengan menyentuh pada bahagian tertentu pada muka jam. Sebagai contoh, muka jam Chronograph+ membolehkan anda mengakses fungsi pemasa (timer) dan muka jam Frontier pula memberi akses fungsi altimeter, ramalan cuaca dan juga pedometer.

Selain daripada muka jam, anda sebenarnya boleh mengakses pelbagai tetingkap widget seperti ramalan cuaca, kontak kegemaran, peringatan, kalendar, jumlah kalori dibakar, kiraan langkah, maklumat berkaitan ketinggian serta tekanan udara, berita, kawalan pemain muzik dan banyak lagi. Bahkan anda juga bebas menukar atau mengedit setiap tetingkap widget itu dengan menyentuh paparan skrin beberapa saat. Untuk mengakses tetingkap widget ini, anda hanya perlu memutarkan bezel Gear S3 mengikut arah jam.

Apabila anda perlu memutarkan bezel Gear S3 ke arah kiri atau lawan arah jam untuk mengakses tetingkap notifikasi. Sekiranya anda terlepas sebarang notifikasi yang telah diterima, terdapat satu simbol khas berbentuk bulatan berwarna kuning pekat yang kecil pada sebelah kiri muka jam. Anda boleh berinteraksi dengan mesej yang diterima sama ada ingin membalas teks mesej tersebut, memadamnya dan sebagainya bergantung kepada jenis mesej yang diterima.

Penerimaan panggilan masuk akan dipaparkan pada Gear S3 dan berbeza dengan smartwatch berasaskan platform Android, anda boleh terus menjawab panggilan tersebut pada Gear S3. Ini kerana ia telah dilengkapi dengan mikrofon dan juga speaker terbina-dalam yang menawarkan tahap kelantangan yang agak baik untuk persekitaran yang tidak bising.

Bagi mengoptimumkan penggunaan Samsung Gear S3, terdapat dua aplikasi utama yang perlu dimuat turun iaitu aplikasi Samsung Gear dan juga aplikasi S Health. Tetapi untuk peranti Android yang lain selain smartphone keluaran Samsung, anda perlu memuat turun aplikasi tambahan iaitu aplikasi Gear S Plugin bagi membolehkannya Gear S3 boleh digunakan pada peranti Android tanpa masalah. Samsung Gear S ini merupakan aplikasi eksklusif yang dibangunkan khusus untuk anda memantau dan juga menguruskan Samsung Gear S3 yang telah disambungkan ke peranti Android anda. Dengan paparan antaramuka yang ringkas, aplikasi ini menawarkan dua menu utama iaitu INFO dan juga SETTINGS.

Terdapat tiga maklumat penting Samsung Gear S3 yang boleh anda pantau terus pada smartphone iaitu Battery, Storage dan RAM. Untuk mendapatkan maklumat lengkap, anda hanya perlu menyentuh pada salah satu menu tersebut.

Ruangan kedua pada tetingkap INFO membolehkan anda memuat turun lebih banyak muka jam yang ditawarkan tidak kira percuma mahupun berbayar. Bagi memudahkan proses carian, ia diasingkan dalam empat kategori berbeza.

Sama seperti ruangan kedua, ruangan Suggested apps akan memaparkan senarai aplikasi yang dicadangkan untuk digunakan bersama-sama dengan Gear S3. Penyediaan ruangan ini sememangnya sangat praktikal kerana pencarian aplikasi terasa lebih mudah dan cepat.

Bagi anda yang sangat mementingkan gaya hidup yang sihat, ruangan Health menawarkan pemantauan kesihatan menyeluruh anda seperti kiraan langkah, senaman, jumlah pengambilan air, masa tidur, kadar degupan jantung dan banyak lagi.


Kali Ini Giliran Sarung Pelindung Nokia 9 Tertiris?!

Sejak terdedah reka bentuk Nokia 9 yang dikhabarkan bakal tampil pada 5 Disember nanti, semakin menjadi kenyataan penggunaan lima lensa pada panel belakang setelah sebilangan gambar sarung pelindung bagi model ini turut bocor di laman sesawang baru-baru ini.

Gambar bocor sarung pelindung ini selain memperlihatkan lima lensa yang masing-masing dipercayai terdiri daripada lensa utama, telefoto, sudut lebar, bokeh dan monokrom, turut hadir penggunaan 3.5mm audio jack yang digemari ramai pada bahagian atas, sementara bahagian bawah adalah USB Type-C.

Spesifikasi Nokia 9 yang terdedah sebelumnya masih tidak diketahui kesahihannya, kita nantikan perasmian dari HMD Nokia bulan Disember kelak.

______________________________________________________________


vivo Melancarkan Kempen Baru “To Beautiful Moments” Bersempena UEFA EURO 2020!!

Sebagai telefon pintar rasmi UEFA EURO 2020 , vivo mahu peminat bola sepak di mana sahaja menikmati setiap saat yang indah semasa kejohanan. Dengan semangat untuk memberikan pengalaman luar biasa kepada penggunanya, jenama ini menyalurkan platform penajaannya untuk membantu memperkaya kegembiraan di sekitar permainan.

Dalam kempen “To Beautiful Moments”, vivo mendorong orang untuk berada di saat itu, sama ada itu bermaksud menghubungkan hampir dengan rakan, keluarga dan sesama peminat atau memberi perhatian sepenuhnya kepada permainan yang indah, walaupun itu bermaksud meletakkan telefon .

Selain itu, untuk membawa lebih banyak tepukan dan sorakan peminat ke dalam stadium, vivo bersama UEFA, akan melancarkan kempen #vivoSuperTime di mana orang di seluruh dunia dapat menyalurkan tenaga mereka ke dalam permainan dengan berkongsi tepukan dan sorakan mereka di media sosial untuk peluang untuk muncul dalam upacara penutup kejohanan.

Bagi mendapat maklumat lanjut, layari laman sesawang vivo.


OPPO Enco W51 Bakal Dirasmikan Tidak Lama Lagi Di Pasaran Tempatan – Hadir Dengan True Noice Cancellation!!!

Ada sesuatu yang menarik buat peminat OPPO apabila mereka akan melancarkan satu lagi earphone terbaharu yang dikenali sebagai OPPO Enco W51 yang hadir dengan True Noice Cancellation dan audio yang berkualiti.

Dengan Hybrid Activr Noice Control berserta dan rekaan yang unik, pastinya anda akan menikmati muzik yang didengari yang lebih asyik.

Teruskan bersama kami untuk mendapatkan berita terkini mengenai peranti ini.


Gelang Tangan Pintar Xiaomi Mi Band 3 – Ditawarkan Pada Harga RM129

Ramai yang sedang menunggu ketibaan gelang tangan pintar Xiaomi Mi Band 3, ada yang sanggup membeli set import kan?! Ha.. selepas lama menunggu, pihak Xiaomi Malaysia selain mengumumkan kehadiran Xiaomi Mi Max 3 pada harga RM1,099 mulai 27 September 2018, turut membawa masuk Mi Band 3 ke pasaran Malaysia.

Akhirnya! Xiaomi Mi Band 3 merupakan sebuah gelang tangan pintar yang bukan sekadar produk untuk kecergasan, ia juga boleh dijadikan sebagai alat untuk memantau di mana notifikasi akan dipaparkan pada skrin OLED bersaiz 0.78 inci.

Selain menjejaki langkah perjalanan dan status kecergasan anda, gajet ini juga boleh digunakan untuk mengetahui lokasi peranti pintar, serta menjadi penggera walaupun peranti dimatikan.

Satu lagi peningkatan pada Mi Band 3 adalah kali pertama menyokong kalis air sehingga 5 ATM, berbanding model sebelumnya kini anda boleh memakai Mi Band 3 untuk berenang.

Mi Band 3 boleh dipadankan bersama peranti Android dan iOS di bawah aplikasi Mi Fit, berminat boleh beli mulai 27 September 2018 pada harga mesra RM129 di mana-mana kedai Mi Stores, Lazada dan Shopee.


Artifak Sangat Berharga di Iraq Dilindungi Daripada Kecurian Menggunakan ‘Cap Jari Forensik’ SmartWater Baharu

LONDON, 12 Mei 2020 /PRNewswire/ — Beratus-ratus ribu artifak yang sangat berharga di beberapa buah muzium di Iraq telah dapat dilindungi daripada ancaman kecurian dan rampasan dengan menandakan artifak ini dengan kod tak nampak yang unik dalam protokol keselamatan baharu yang akan disediakan di seluruh Dunia bagi melindungi muzium, tapak bersejarah dan tapak arkeologi yang ‘berisiko’.

Dibiayai oleh British Council, kira-kira 273,000 artifak yang disimpan di dua buah muzium Iraq telah dilindungi dengan menggunakan pendekatan baharu ini. Projek ini membolehkan objek-objek yang sangat berharga dikesan semula ke tapak ia dicuri, lalu menjadikannya lebih mudah untuk agensi-agensi penguatkuasaan undang-undang membuktikan kes kecurian, seraya dapat mewujudkan pencegah yang hebat kepada bakal pencuri dan pedagang haram.

Projek inovatif ini, yang dipimpin oleh ahli arkeologi terkenal Profesor Roger Matthews di University of Reading, menggunakan cecair forensik SmartWater yang disediakan khas untuk melekatkan tanda kimia yang unik pada objek muzium. Cecair ini tidak dapat dilihat oleh mata kasar, hanya boleh dikesan di bawah cahaya hitam UV dan para saintis hanya perlu mendapatkan kembali sedikit cecair SmartWater untuk membuktikan lokasi artifak ini dicuri, tarikh cecair ini diaplikasikan dan individu yang mengaplikasikannya.

Ujian-ujian oleh para saintis di Reading University menunjukkan bahawa cecair forensik ini tidak menyebabkan kerosakan pada batu, tembikar, logam atau kaca dan mampu bertahan daripada panas terik, pelarut yang kuat dan keadaan persekitaran yang melampau selama berdekad-dekad. Semua kos penyelidikan dan pembangunan (R&D) dibiayai oleh SmartWater Foundation, cabang bukan untuk untung SmartWater Group, salah sebuah syarikat pengurusan risiko yang paling pantas berkembang di Dunia.

Profesor Matthews berkata: “Barang-barang dalam koleksi muzium yang dikendalikan oleh beliau tidak ternilai harganya, berhubung dengan nilai budaya sangat tinggi yang dibawakan oleh barang-barang ini untuk Iraq. Inisiatif ini dapat memberikan objek-objek dengan cap jari kimia dengan berkesan, yang membolehkannya untuk dikesan sekiranya jatuh ke tangan mereka yang tidak bertanggungjawab. Tambahan pula, ia dapat menyediakan bukti yang diperlukan oleh agensi-agensi penguatkuasaan undang-undang bagi menangkap dan mendakwa mereka yang didapati memiliki artifak secara haram.”

Artifak-artifak ini termasuk kepingan bukan organik daripada semua zaman lampau di Iraq; kapak zaman batu hinggalah pasu zaman Neolitik yang wujud sejak 7000 SM apabila kampung-kampung pertanian pertama di dunia diwujudkan. Pada tahun 2003 dan semasa pendudukan ISIS di Mosul antara tahun 2014 dan 2017, barang-barang seperti ini sering dirampas daripada muzium, yang mana tidak lama kemudian muncul semula dalam pasaran barang-barang purba antarabangsa.

Masalah kecurian artifak daripada muzium, tapak arkeologi dan tapak bersejarah semakin meningkat, dengan kuil-kuil di India menjadi sasaran, selain tapak arkeologi di Amerika Selatan. Di AS, tapak Orang Asli Amerika menghadapi risiko, terutamanya tapak perkuburan terpencil yang boleh menjadi sasaran mudah oleh pencuri.

Colette Loll, Penasihat Kanan SmartWater Foundation, cabang bukan untuk untung SmartWater Group. berkata: ‘Ekoran tanda forensik SmartWater, koleksi penting muzium ini kini dapat dikesan dan boleh dipulangkan semula sekiranya dicuri atau diperdagangkan. Pada dasarnya kami memberi perhatian terhadap pasaran seni—penanda forensik menimbulkan risiko sebenar kepada penjual DAN pembeli artifak yang dicuri.”

Phil Cleary, Ketua Pegawai Eksekutif SmartWater Group berkata, “Kami berbesar hati kerana kami dapat menyokong pelaksanaan inisiatif yang penting ini di Iraq, memandangkan ia benar-benar selaras dengan misi kami untuk mengurangkan risiko kecurian, di mana sahaja ia berlaku.”

Keywords:  Amusement Parks and Tourist Attractions Art Biometrics Computer Software Computer/Electronics Entertainment High Tech Security Travel New products/services Not for profit

Source: PRNEWSWIRE


Redmi Note 7 Disertakan Dengan Waranti Sehingga 30 Bulan Menerusi LazadaCare Plus

Nampaknya Redmi dilihat menjaga keperluan pelanggan dengan menawarkan waranti selama 18 bulan bagi peranti Redmi Note 7. Kini Lazada juga menawarkan tambahan setahun hingga 2 tahun waranti dengan LazadaCare Plus apabila anda membeli peranti tersebut di laman rasmi Mi Store di Lazada.

LazadaCare Plus memberikan waranti yang dilanjutkan bagi beberapa peranti terpilih yang dibeli menerusi laman sesawang telefon pintar, tablet dan barangan LazMall.

Hal ini menyaksikan pelanggan akan menerima 18 bulan waranti yang didatangkan dengan redmi Note 7 dan mereka juga menerima waranti tambahan 1 hingga 2 tahun selepas waranti 18 bulan tersebut berakhir.

Untuk maklumat, LazadaCare Plus melindungi kerosakan kemalangan termasuklah retak pada skrin dan lensa atau kerosakan cecair, elektrikal dan mekanikal. Penggantian produk turut tersenarai dalam aspek yang dilindungi sekiranya kos pembaikan adalah melebihi daripada harga telefon itu sendiri.

Sekiranya peranti tersebut tiada, maka anda wang anda akan dipulangkan semula dalam bentuk Store Credit. LazadaCare Plus juga boleh dituntut di mana-mana Xiaomi local contact center. Redmi Note 7 tersedia di Lazada Mi Store secara eksklusif pada 27 Mac.

Baca juga:


ZTE Melancaran Siri Blade di Pasaran Malaysia

Hari ini ZTE Malaysia melancarkan dua peranti di bawah siri Blade V7 dengan harga yang kompetitif dan mampu milik, mengekalkan komitmen ZTE dalam mengeluarkan smartphone mesra ekonomi yang berkualiti.

Peranti pertama yang dilancarkan adalah Blade V7 Lite yang dikuasakan pemproses quad core MediaTek MTK6735P 1.3 Ghz, 2 GB RAM dan juga sistem operasi Android 6.0. Ia hadir dengan skrin HD Penuh yang berukuran 5 inci bersama paparan 2.5D Curved Edge. Kamera utamanya beresolusi 13 Megapiksel, manakala kamera depan beresolusi 8 Megapiksel dengan sokongan dwi-flash yang amat sesuai untuk penggemar selfie. Teknologi pengimbas cap jari juga tidak ketinggalan disertakan dalam Blade V7 Lite.

Blade V7 Lite akan mula dijual pada 16 Mei dengan harga RM 669. Menurut ZTE Malaysia, model ini juga akan dijual pada harga promosi (RM 499) buat masa terhad.

Peranti seterusnya adalah Blade V7 Max yang mempunyai reka bentuk yang lebih premium, ia dibina menggunakan kerangka besi dan mempunyai ketebalan hanya 7.2 mm. Model ini dikuasakan pemproses octa core MediaTek MT6755M dan 3GB RAM, turut menampilkan skrin berukuran 5.5 inci yang beresolusi HD Penuh.

Berbeza dengan V7 Lite, V7 Max hadir dengan kamera utama 16 Megapiksel dan kamera hadapan 6 Megapiksel. Sokongan terhadap sambungan USB Type-C, fungsi pengimbas cap jari, bateri berkapasiti 3000mAh.Blade V7 Max akan dijual pada harga RM 999, ia akan mula dijual sekitar hujung bulan ini.

Semasa majlis tersebut, ZTE juga mempamerkan model ZTE Axon Mini yang baru sahaja dibawa masuk ke pasaran Malaysia dengan tawaran harga RM 1,499.


5 Aplikasi Edit Gambar Menarik Untuk Android & iOS, Korang Patut Download Okay!

Semua orang sukakan gambar nampak cantik dan sedap je mata memandang kan? Tak kisahlah untuk tatapan sendiri mahupun dikongsi melalui media sosial. Okay, sebenarnya banyak aplikasi yang boleh digunakan untuk mengedit gambar korang agar nampak boom!

Meletop! Cumanya korang kena pandai pilih dan tahu guna, OKAY? So, pada entri kali ini penulis nak kongsikan antara 5 aplikasi edit gambar yang menarik untuk korang cuba! Sesuai untuk semua pengguna Android mahupun iOS!

Aplikasi ini boleh dikatakan antara aplikasi penyuntingan foto yang terbaik. Dalam aplikasi ini disertakan dengan pilihan suntingan yang menarik – sama ada secara terbina mahupun manual. Selain itu, ia juga mempunyai pelbagai jenis ciri suntingan yang boleh disesuaikan – termasuklah adjust untuk ketepuan, suhu warna dan banyak lagi. Snapseed juga berupaya menyunting gambar korang menjadi sesuatu yang luar biasa – contohnya menerusi teknik double exposure. Tunggu apa lagi? Muat turun jom!

Next! VSCO bukan sahaja aplikasi penyuntingan gambar semata – mata, sebaliknya ia juga merupakan rangkaian sosial – seakan sama seperti Instagam. Aplikasi ini mempunyai soknga kamera secara terbina yang memudahkan penggtuna untuk mengambil gambar secara terus menerusi aplikasi.

Hm, aplikasi ini dilihat agak minimalis namun ia cukup sempurna bagi korang yang impikan sebuah gambar sempurna. Aplikasi ini menyertakan sejumlah ciri suntingan menarik termasuk pelarasan waran, kontras, kejelasan, ketepuan dan banyak lagi. Ia turut menyertakan beberapa filter yang boleh diakses secara percuma mahupun berbayar. Enjoy!

Adobe Photoshop Express menyediakan pelbagai ciri canggih dengan aplikasi penyuntingan gambar percuma. Ia mempunyai pelbagai ciri suntingan menarik bagi mengubah setiap details dalam gambar untuk menjadikannya lebih menarik termasuklah – crop, kontras, filter, imbangan putih dan banyak lagi. Filter terbina ini bantu membetulkan setiap perincian pada imej secara automatik. Sebelum menggunakan aplikasi ini, korang perlu mendaftar akaun ID Adobe! Kemudian, terus sunting dan simpan! Bestkan!

Ambil gambar macam pro dengan aplikasi Foodie! Ia merupakan aplikasi yang direka khas untuk mengambil gambar makanan – sekaligus menjadikannya nampak lebih lazat! Ciri suntingan pada aplikasi ini dilihat seakan – akan Instagram – mempunyai 24 jenis filter makanan yang bersesuaian dengan imej. Lebih menarik ia berupaya mengesan sudut tepat kamera – sekaligus memudahkan korang mengambil gambar dengan mudah. Selain itu, aplikasi ini turut menyediakan kawalan manual untuk korang berseni lebih kreatif!

Suka berselfie? Dan ingin nampak lebih cantik? Aplikasi ni memang ngam untuk korang! Dengan aplikasi ini korang boleh buat macam – mcam termasuklah buang parut, gigi lebih putih, hilangkan eyebag dan banyak lagi. Aplikasi ini sangat mudah digunakan, tunggu apa lagi? Cuba sekarang!


iPad Mini 6 Dijangka Akan Tersedia Pada Separuh Kedua Tahun 2021!

Penganalisis rantaian bekalan Ming-Chi Kuo mengatakan bahawa Apple merancang untuk melancarkan iPad mini generasi keenam pada separuh kedua tahun ini, yang menunjukkan bahawa pelepasan iPad bersaiz kecil akan ditangguhkan. Dalam pernyataan yang berkaitan dengan pelancaran iPhone dilipat 8 inci pada tahun 2023, Ming-Chi Kuo mengatakan bahawa perubahan global baru-baru ini telah menyumbang kepada pertumbuhan penjualan iPad, dan model iPad Pro 11 inci dan 12.9 inci yang baru dilancarkan dijangka akan meningkatkan jualan.

Sebagai tambahan, mini iPad baru pada separuh kedua tahun ini akan terus membantu pertumbuhan perniagaan iPad.

Ming-Chi Guo dan DigiTimes sebelum ini menyatakan bahawaiPad mini baru yang asli akan dilancarkan pada separuh pertama tahun ini. Mungkin kerana kekangan bekalan, iPad baru yang murah kini nampaknya ditunda ke separuh kedua tahun 2021.

iPad Mini baru dijangka menggunakan paparan 8,4 inci, bezel yang lebih nipis, dan terus dilengkapi dengan Touch ID Home Button dan port Lightning. Bagi pelanggan yang ingin memanfaatkan reka bentuk semula utama iPad terkecil, iPad mini baru mungkin mengecewakan mereka, dan perubahannya mungkin masih kecil berbanding iPad Air dan iPad Pro.

Dalam jangka masa panjang, Apple sedang mengembangkan iPad mini yang dilengkapi dengan paparan miniLED, yang baru-baru ini muncul di iPad Pro 12.9 inci. Berbanding dengan paparan LCD semasa, ia akan membantu memberikan warna hitam yang lebih nice, sambil memberikan ciri kontras dan HDR yang lebih baik.


[ Video Preview ] Memperlihatkan Kehadiran Huawei Mate 20X – Peranti Khas Permainan Lagi!

Penantian untuk perasmian siri Huawei Mate 20 hanya tinggal beberapa hari sahaja (16 Oktober), dan kini Huawei telah berkongsi sebuah video preview di Twitter mereka yang membawa model baharu Huawei Mate 20X.

Melalui video pendek tersebut, jelas mempelihatkan Huawei Mate 20X menyokong sistem penyejukan peranti, di samping mempunyai ketahanan bateri yang lama, sesuai untuk golongan kaki gamer.

Dikhabarkan juga Mate 20X hadir dengan paparan skrin 7.21 inci OLED, varian paling besar skrin selain Mate 20 dan Mate 20 Pro. Semakin menarik, bukan? Nantikan berita lanjut dari kami ya.


Anda Kini Boleh Muat Turun Kandungan Menerusi Aplikasi Astro Go!!!

Ada sesuatu yang menarik apabila AStro Go kini tampil dengan fungsi muat turun kandungan yang ditonton.

Menariknya, hampir 85% kandungan boleh dimuat turun antaranya Sweet Dreams, The Masked Singer, Suspicious Partner, Running Man, Ejen Ali S1 and S2, The Arrow, The Amazing Race S32, Jalan Sesat ke Syurga, Tale of the Nine Tailed, Bigg Boss S4 dan banyak lagi!!!

Apa yang perlu dilakukan adalah pengguna hanya perlu mengemaskini aplikasi anda.


Taiwan Excellence E-sports Cup, Predator Anjur Pertandingan Peringkat Kelayakan LAN Ke-9

Seramai 32 pasukan dan lebih kurang 200 peserta telah menyertai pertandingan peringkat kelayakan LAN ke-9 untuk Taiwan Excellence Esports Cup (TEEC) yang diadakan baru-baru ini. Pasukan terlibat bersaing dalam tiga acara gaming iaitu : Counter-Strike: Global Offensive (CS: GO), DotA 2 dan League of Legends.

Selain itu, para pengunjung yang tidak terlihat dalam pertandingan rasmi pula ‘dihidangkan’ dengan perlawanan DotA 2-1v1 yang menghiburkan. Kriteria tertentu untuk penentuan pemenang termasuk first kill, menara pertama yang diambil dan banyak lagi.

Tarikan utama pada acara ini adalah pameran komputer riba Predator Triton 900 – dilengkapi dengan paparan putar 360 darjah. Dijual pada harga RM 15,999, ia dibina dengan prosesor Intel-Core i7 generasi ke-9, kad grafik Nvidia RTX 2080, 32GB RAM DDR4 dan paparan LCD 4K IPS. Para pengunjung sanggup beratur panjang semata-mata mahu menikmati pengalaman menggunakan komputer riba ini.

Pusingan akhir kelakakan LAN akan diadakan pada 7 September kelak bertempat di Battle Arena, Kuala Lumpur. Seterusnya, perlawanan akhir pula akan diadakan di Berjaya Times Square bermula 11 -13 Oktober 2019.

Pemenang tempat pertama CS: GO, DotA 2 dan League of Legends berpeluang memenangi RM10,000. Pasukan yang menjuarai kategori CS: GO bakal menerima tiket emas ke Taiwan bagi meneruskan pertarungan mereka dengan peserta dari empat negara lain termasuk Taiwan, Thailand, Filipina dan India bagi merebut hadiah utama bernilai US$2,000.


5G Modem V510 UNISOC Perkasa 5G CPE Terkini China Unicom

SHANGHAI, 3 Mac 2020 /PRNewswire/ — UNISOC, pembekal global yang terkemuka bagi cip set komunikasi mudah alih dan cip set IoT, hari ini mengumumkan bahawa 5G Modem V510 miliknya memperkasa 5G CPE VN007 (Peralatan Premis Pelanggan) China Unicom. Dijual pada harga CNY 999, 5G CPE ini menyediakan sambungan berkelajuan tinggi, bagi membolehkan pengguna untuk mengakses dunia yang lebih pintar dan terhubung.

5G CPE menghubungkan Wi-Fi LAN pengguna kepada rangkaian komunikasi 5G pengendali mudah alih, membolehkan telefon 5G dan bukan 5G untuk mengakses rangkaian 5G berkelajuan tinggi melalui Wi-Fi.

UNISOC V510 membolehkan tahap integrasi tinggi dengan penggunaan kuasa yang rendah, cip berprestasi tinggi dapat menyesuaikan secara automatik kepada perangkaian dwimod 5G NSA dan SA, menangani ketidakupayaan peranti NSA untuk mengakses 5G di kawasan-kawasan yang diliputi oleh rangkaian SA. Ini merupakan ciri yang penting terutamanya memandangkan rangkaian SA bersedia untuk berkembang dengan pesat pada tahun 2020 dan membolehkan lebih ramai pengguna menikmati 5G.

Menyokong n78/n41/n79 jalur 5G – UNISOC V510 mendayakan liputan rangkaian asas penuh, yang membolehkan beratus-ratus juta pengguna menikmati pengalaman jalur lebar gentian super tanpa wayar yang sebenar. Di luar pasaran jalur lebar kediaman dan peranti isi rumah, reka bentuk cip gred-perindustrian UNISOC V510 sesuai dengan rangkaian luas aplikasi termasuk rangkaian tanpa wayar korporat, rangkaian kampus dan IoT perindustrian 5G.

Ciri-ciri tambahan UNISOC V510 termasuk sokongan untuk VoNR, perkhidmatan panggilan suara 5G dengan kependaman rendah dan berkualiti tinggi yang mendayakan pengalaman realiti maya yang lebih imersif. UNISOC V510 turut menyokong rangkaian 2G hingga 5G, bagi memenuhi keperluan berbeza pelbagai pengguna.

Sebagai satu lagi pencapaian penting dalam kerjasama UNISOC bersama China Unicom susulan NB-IoT, pelancaran 5G CPE China Unicom menunjukkan kematangan UNISOC V510, memacu pembangunan industri 5G China dan memperkasa lebih banyak kemungkinan untuk era pintar dan terhubung.

Latar Belakang UNISOC

UNISOC ialah sebuah syarikat semikonduktor tanpa fabrikasi terkemuka yang komited terhadap penyelidikan dan pembangunan (R&D) cip set teras dalam komunikasi mudah alih serta AIoT. Produk-produknya mencakupi platform cip set mudah alih yang menyokong piawaian komunikasi 2G/3G/4G/5G serta pelbagai penyelesaian cip set dalam bidang IoT, RFFE, sambungan tanpa wayar, TV dan sebagainya. Dengan anggaran 4,500 kakitangan, 15 pusat R&D dan 7 pusat sokongan pelanggan di seluruh dunia, UNISOC telah menjadi antara tiga pembekal cip set mudah alih terkemuka dari segi bahagian pasaran global, syarikat 5G terkemuka di Dunia dan salah satu penyedia cip set yang terbesar untuk IoT dan peranti sambungan di China. Untuk maklumat lanjut, sila kunjungi https://www.unisoc.com/

Foto – https://photos.prnasia.com/prnh/20200227/2732640-1?lang=0

Keywords:  Computer/Electronics Internet Technology Semiconductors Telecommunications Telecommunications Equipment New products/services

Source: PRNEWSWIRE


OPPO R11 Bakal Hadir Dengan Dwi-Lensa Kamera?!

Reka bentuk OPPO sering kali menjadi perbualan hangat di kalangan orang ramai, terkini ada khabar angin menyatakan mereka bakal memperkenalkan peranti dwi-kamera termasuk garisan antena yang terletak di bahagian atas kamera.

Berdasarkan maklumat yang dikumpul, jelas OPPO R11 ini didatangkan bersama paparan skrin 5.5 inci dengan 1080p HD penuh. Pada lensa kamera utama ia menawarkan 16MP sebaliknya resolusi pada kamera hadapan pula mendapat sebanyak 20MP, jelas sekali Oppo ini sentiasa ingin memberi pengalaman swafoto yang lebih baik kepada bakal penggunanya.

Pada sistem dalaman pula, cipset terbaru dari Qualcomm iaitu Snapdragon 660 digunakan.Tambahan lagi, 4GB RAM dan ruang storan sebesar 64GB serta sistem operasi Android Nougat 7.1.1 pula menjadi penjana bagi peranti ini. OPPO R11 bakal dilancarkan sekitar bulan Jun, mungkin R11 Plus juga turut bersama dalam majlis pelancaran nanti.


Reviu Eksklusif (Bah 1): Xiaomi Redmi Note 5, Harga Memang Tak Sepadan!

HARGA: RM 799 (3GB + 32GB) /
RM 999 (4GB + 64GB)

Peranti reviu pada kali ini ialah Xiaomi Redmi Note 5 yang baru sahaja dilancarkan di Malaysia pada minggu terakhir April 2018. Ia merupakan peranti di bawah siri Note yang telah dikemas kini daripada segi luaran dan dalaman. Siapa yang tidak kenal dengan jenama Xiaomi yang asyik memberikan penjimatan wang kepada penggunanya, kini membuat satu lagi penampilan di mana Xiaomi Redmi Note 5 dijual dengan tanda harga di bawah RM1,000.

Tumpuan Xiaomi untuk peranti ini ialah pada aspek penggambarann yang diikuti cip pemproses yang digunakan. Daripada sudut lain mungkin Xiaomi tidak tekankan, malah rekaannya masih sama seperti model Xiaomi yang lain secara kasarnya. Apa yang diubah ialah bahagian modul kamera utama kini diposisikan secara menegak mengikut trend semasa.

Harga penjualan yang rendah membuatkan hati kami terpaut untuk mengulas lanjut apakah ciri yang ditawarkan pada Xiaomi Redmi Note 5.

Xiaomi Redmi Note 5 menggunakan tubuh badan berasaskan logam dengan ketebalan sederhana untuk memberi ruang kepada bateri yang besar. Ia juga menggunakan skrin dengan nisbah 18:9 bersaiz 6-inci yang mana kebanyakan pengguna tidak gemarkan. Bagi tangan lelaki seperti editor, ia tidak menjadi masalah, cuma ia sukar untuk diletakkan di dalam poket.

Bagaimanapun, kami rasa jika ruang bezel atas dan bawah ini dapat dinipiskan lagi, sudah semestinya ia lebih mudah untuk dioperasikan dengan sebelah tangan sahaja.

Skrin pada peranti ini menggunakan paparan IPS LCD dengan nisbah skrin-ke-kerangka lebih kurang 77.5%. Ia bukanlah sebuah peranti dengan bezel nipis jika ingin dibandingkan dengan Samsung Galaxy S9 yang mencapai 84%.

Skrin yang menyokong resolusi FHD+ ini lebih mengasyikkan apabila menonton filem atau memainkan video. Editor bukanlah yang gemarkan permainan mudah alih, tetapi jika pengguna di luar sana merupakan pemain tegar permainan beresolusi tinggi, paparan ini banyak membantu.

Fungsi inframerah (IR Blaster) dimuatkan pada peranti ini untuk memudahkan pengguna mengawal peralatan elektronik di rumah seperti televisyen, pendingin hawa, kipas dan lain-lain.

Selain daripada itu, terdapat mikrofon diletakkan bersebelahan dengannya.

Di bahagian bawah, peranti ini menyediakan bicu audio, mikrofon dan speaker suara. Kami sangat mengharapkan peranti ini diberikan bicu pengecasan USB-C, namun ia hanya hadir dengan microUSB yang tidak menyokong pengecasan pantas.

Sisi kanan dibariskan dengan butang laras suara dan butang kunci/ON/OFF yang mana agak solid apabila ditekan. Posisi butang-butang ini juga mudah untuk dicapai.

Hanya slot SIM yang dimuatkan pada sebelah kiri peranti. Bukan slot biasa tetapi slot hibrid yang diguna pakai.

Ia membolehkan anda memasukkan dua SIM dalam satu-satu masa, ataupun satu SIM dan satu kad microSD untuk tambahan storan jika storan asal tidak mencukupi.

Panel belakang Xiaomi Redmi Note 5 didatangkan dengan sistem pengimbas cap jari yang pantas.

Modul kamera yang menegak ini pula kelihatan menonjol dan menambah sedikit rupa kosmetik pada peranti ini. Di samping itu, terdapat logo Xiaomi dan tulisan yang diukir laser.

Antaramuka yang digunakan pula ialah MIUI 9.5 yang terkini. Menariknya pada antaramuka terbaharu ini ialah telefon boleh dikawal seakan mengawal peranti iPhone X.

Ciri gesture paparan penuh boleh diaktifkan dengan menggunakan leretan jari, sekaligus menjadikan skrin lebih kemas tanpa sebarang butang navigasi.

Selain itu, bahagian notifikasi menerima perubahan yang lebih kemas serta memudahkan. Membalas kandungan mesej seperti WhatsApp kini boleh dilakukan terus di laci notifikasi.

Bagi menambah keupayaan peranti ini, integrasi split-screen membolehkan anda membuka dua aplikasi dalam satu-satu masa. Misalnya kami ingin melihat kandungan berita di Facebook sambil menonton YouTube, ia sama sekali tidak menjadi masalah.

Begitu juga membuka pelajar Google untuk mencari maklumat, skrin sebelah bawah akan membuka pautan yang ditekan pada skrin sebelah atas. Maksudnya pengguna boleh mencari maklumat lain tanpa perlu kembali ke enjin carian Google semula.

Setakat ini, secara kasarnya telefon ini menawarkan rupa luaran yang baik dan kelihatan seperti peranti premium. Ia tidaklah begitu berat dan warna hitam yang dikemaskan tampak menawan.

Skrin yang besar dengan resolusi tinggi tidak banyak yang ditawarkan pada jenama lain untuk harga di bawah RM1,000. Kedudukan butang amat selesa dicapai serta ciri gesture dengan meleret jari tanpa butang navigasi sangat mudah.

Nantikan ulasan seterusnya dalam reviu bahagian 2 ya!!


Sampaikan Kemas Kini Android Oreo Pada ASUS ZenFone 3

ASUS ZenFone 3 ZE552KL (5.5 inci) dan ZE520KL (5.2 inci) yang dilancarkan pada Ogos 2016 lalu, kini telah menerima kemas kini Android Oreo secara rasmi.

Seperti biasa, kemas kini ini memerlukan sekurang-kurangnya 1.5GB storan kosong untuk memasang. Pengemaskinian terbaru ini menawarkan reka bentuk UI yang lebih mesra di menu Tetapan, di samping beberapa aplikasi yang tidak digunakan seperti Minimove, Photocollage dan Do It Later turut dibuang supaya sistem lebih lancar.

Menurut ASUS, setelah dikemas kini, peranti anda akan menerima patch keselamatan terkini juga. Buat pengguna ASUS Malaysia, mungkin kemas kini ini dilancarkan secara berperingkat.

So, tunggu je la…


Instagram Kini Menyokong Dark Mode Untuk Pengguna iOS 13

Oh yeah! Sejak iOS 13 diperkenalkan dengan salah satu ciri menarik iaitu mod gelap (Dark Mode) pada sistem operasi mereka, kini giliran Instagram menawarkan sokongan tersebut pada aplikasi mereka.

Anda hanya perlu aktifkan mod gelap pada iPhone, maka aplikasi Instagram secara automatic akan menjadi gelap. Jika anda masih tidak dapat, disarankan membuat kemas kini pada Instagram dahulu.

Penggunaan tema gelap ini mampu menjimatkan tenaga bateri sekaligus menawarkan penglihatan yang lebih selesa kepada mata anda.


Jemputan dari vivo Malaysia! Tonton FIFA Final di GSC Pavilion KL **First Come First Served Basis

Sekelip mata sahaja tibanya FIFA World Cup ke pusingan akhir, 15 Julai ini kita sama-sama menyambut juara piala terbaru di GSC Pavilion KL.

Vivo sebagai penaja utama bagi FIFA World Cup 2018, ingin mengajak peminat bola menonton saat penting ini di GSC Pavilion KL pada 15 Julai ini.

Jemputan ini adalah berasaskan siapa cepat dia dapat, jadi yang berminat cepat tau…

Tarikh tutup untuk pendaftaran adalah pada 12 Julai 2018, barangan FIFA terhad seperti bola sepak, baju, selendang dan maskot turut akan diberikan secara percuma. Cepat tau…


Xiaomi Mi Ultrasonic Toothbrush –  Gigi Lebih Bersih Dengan Berus Gigi Ultrasonik

Xiaomi nampaknya amat agresif membangunkan produk-produk elektronik, produk Mi Ecosystem satu lagi ialah Mi Ultrasonic Toothbrush. Apa yang baru diceburi olehnya ialah Mi Ultrasonic Toothbrush, produk terakhir ini adalah berus gigi ultrasonik yang mampu memberikan sehingga 31,000 gegaran sekaligus memastikan gigi bersih selepas memberus.

Produk kesihatan diri ini menggunakan bulu berkualiti tinggi berteknologi DuPont StaClean. Rekaan yang moden ini mendapat pengiktirafan kalis air (waterproof) IPX7 dengan bateri sebesar 700mAh, mampu bertahan 18 hari lamanya dengan purata 2 kali penggunaan sehari.

Mi Ultrasonic Toothbrush didatangkan bersama dok pengecas kecil boleh dijana menggunakan powerbank, dan saiz dimensi yang kecil sesuai dibawa ke mana-mana tanpa perlu risau. Berus gigi canggih ini dijual dengan tanda harga RMB199 (kira-kira RM126) bermula 18 Julai nanti.


Pengguna DROID Turbo 2 Berang Dengan Garisan Hijau

Motorola DROID Turbo 2 baru sahaja dikeluarkan beberapa bulan yang lalu dan peranti tersebut mencapai populariti yang mengagumkan kerana ketahanan fizikalnya yang luar biasa. Seorang YouTubers telah melakukan ujian jatuh dari ketinggian 275 meter dan DROID Turbo 2 hanya mengalami kerosakan kecil pada bucu peranti namun ia masih berfungsi dengan baik.

Namun baru-baru ini pengguna peranti tersebut melaporkan garisan hijau muncul secara tiba-tiba pada skrin dan menghubungi pihak Motorola untuk menggantikan peranti. Walaupun telah mendapat peranti yang baru, masalah itu tetap muncul dan terdapat desas desus ia berpunca dari masalah pepijat dalam perisian. Masih tiada pengumuman dari Motorola yang kini sedang giat mencari jalan penyelesaian kepada masalah tersebut.


Xiaomi Black Shark 2 Bakal Diperkenal Pada 18 Mac 2019

Bulan kita dapat saksikan ‘drama-drama’ pengeluar telefon pintar berlumba-lumba muncul dengan peranti terbaru keluaran masing-masing. Xiaomi juga dilihat tidak mahu ketinggalan.

Xiaomi dikatakan bakal melancarkan peranti khas permainan seterusnya, Black Shark 2 dalam sebuah acara pelancaran yang bakal berlangsung di China pada 18 Mac ini. Butiran penuh mengenai peranti masih belum didedahkan.

Namun, sebelum ini terdapat ketirisan maklumat mengatakan ia mungkin menggunakan cip Snapdragon 855 dan menawarkan memori sehingga 12GB RAM. Ia juga mungkin hadir dengan ciri baru Liquid Cool 3.0 di samping sokongan pengecasan pantas lebih laju.

Apa agaknya kejutan yang cuba dibawa oleh Xiaomi? Adakah kali ini mungkin lebih gempak? Sama-sama kita tunggu pelancaran rasmi dan kekal bersama eRing untuk lebih info terkini ~

_________________________________________

Artikel Berkaitan:


MyVaksinBaby, Aplikasi Khas Untuk Vaksin Anak Mengikut Jadual

Suntikan vaksin telah menjadi viral sejak sebulan yang lepas. Sehingga ke hari ini, lima kematian telah dilaporkan akibat jangkitan difteria dan kesemuanya didapati tidak pernah mendapatkan suntikan vaksin difteria. Kepada para ibu mahupun bapa, aplikasi MyVaksinBaby patut anda muat turun. Ia akan mengingatkan ibu bapa supaya memvaksinkan anak mengikut jadual yang telah diberikan.

Dalam kesibukan bekerja, anda mungkin terlupa tarikh serta vaksin apakah yang perlu diambil. Dengan memasukkan maklumat peribadi anak-anak di dalam aplikasi ini, peringatan akan diberikan dengan mudah. Selain peringatan jadual vaksin, terdapat beberapa maklumat mengenai kesan sampingan yang mungkin dilihat akibat suntikan, video mengenai vaksin serta maklumat penyakit yang boleh dihindarkan menerusi vaksinasi.

MyVaksinBaby telah dihasilkan dengan kerjasama Kementerian Kesihatan Malaysia, Persatuan Pediatrik Malaysia dan juga Persatuan Penyakit Berjangkit & Kemoterapi. Ia boleh dimuat turun pada peranti Android dan iOS secara percuma.

Muat Turun


Apple iPad 9.7” Terbaru Dengan Sokongan Apple Pencil Diperkenalkan

Syarikat Cupertino, Apple hari ini memperkenalkan sebuah tablet atau iPad generasi terbaru dengan skrin bersaiz 9.7-inci kepada umum. Pembaharuan yang dibawakan salah satunya ialah sokongan Apple Pencil untuk meluaskan penggunaan iPad seperti sebuah komputer.

Kini iPad 9.7” dikuasakan oleh cip pemproses A10 Fusion empat-teras dengan prestasi 40% lebih baik berbanding model terdahulu. Paparan yang digunakan ialah berteknologi IPS Retina beresolusi 2048 x 1536p yang ditemani pengimbas cap jari, TouchID. Tablet iPad ini dioperasikan iOS 11 dengan bateri yang mampu bertahan seharian atau sehingga 10 jam melayari internet.

Sudut lensa pula, iPad 9.7” dimuatkan dengan sensor kamera 8 Megapiksel f/2.4 dengan ciri Autofocus, Live Photo, HDR, Panorama, dan sebagainya. Kamera FaceTime pula hanya dibekalkan sensor 1.2 Megapiksel f/2.2 berkualiti HD 720p. Sementara unit rakaman menyokong video HD 1080p, gerak-perlahan 120fps, dan 3-kali zoom.

Melalui sokongan Apple pencil, pengguna kini lebih mudah untuk melakukan suntingan video, gambar, dan kerja pejabat dalam masa sama iPad ini boleh membuka dua tetingkap secara serentak (multi-window). Disamping itu, peranti ini diintegrasikan dengan teknologi realiti-gabungan (AR) sesuai untuk kerja-kerja mereka bentuk atau kegunaan kanak-kanak.

Apple iPad 9.7” dibina dengan tubuh badan aluminium seberat 469g disediakan dengan dua varian iaitu WiFi dan 4G + WiFi. Difahamkan ia akan mula berada di pasaran Malaysia sekitar Mei depan.


Inilah Hasil Gambar Yang Diambil Menggunakan vivo V7

Kini terdapat banyak telefon pintar di pasaran yang menawarkan kebolehan kamera yang jauh lebih baik berbanding dahulu. Baru-baru ini pada majlis pelancaran vivo V7, vivo telah menjemput seorang jurufoto prosfesional, Arthur Chen untuk berkongsi sedikit sebanyak mengenai peranti vivo V7.

Apa yang telah dikongsi oleh beliau salah satunya ialah kehebatan kamera yang ada pada telefon pintar kini setanding kamera DSLR. Apa yang terdapat pada vivo V7, ia mampu mengambil gambar yang jelas dan cantik pada waktu siang serta penggambaran malam tidak menjadi sebarang masalah.

Kalau cakap sahaja pasti ramai yang tidak percaya, jadi dengan foto-foto yang telah diambil oleh beliau anda sendiri boleh nilaikan

Untuk makluman, vivo V7 menggunakan kamera utama 16 Megapiksel khas kepada mereka yang mengutamakan penggambaran berkualiti tinggi. Pada masa sama Arthur Chen juga seorang editor majalah, pengarah filem iklan, dan seorang juri pertandingan foto.

Ciri-ciri Menarik vivo V7


Samsung Galaxy Note 20 Ultra 5G Catat 100 MAta DI DXOMark Bagi Kamera Hadapan!!

Ada sesuatu yang menarik mengenai peranti dari Samsung iaitu Galaxy Note20 Ultra 5G apabila ia mencatat mata sebanyak 100 mata di DXOMark bagi keupayaan kamera hadapan.

Menerusi ujian yang dilakukan memperlihatkan ia mencatatkan 104 mata bagi gamabr dan 95 mata bagi rakaman video.

Tahniah diucapkan kepada Samsung kerana berjaya menghasilkan peranti-peranti hebat!!


realme Day 3.3 Special Deals!  Potongan Harga Sehingga RM300 Untuk Direbut!

realme bakal muncul dengan peranti terbaru tidak lama lagi iaitu realme C3 – dijadualkan berlangsung pada 3 Mac ini. Lebih menariknya lagi, jualan peranti ini akan bermula jam 6 petang pada hari yang sama – ditawarkan secara eksklusif di Shopee! Katanya, realme ada kejutan istiewa khas buat peminat setia realme yang sama – sama menonton acara pelancaran rasminya secara LIVE!

Pada masa sama realme turut mengadakan promosi hebat untuk sejumlah peranti terpilih keluarannya – termasuk siri realme 5, realme 3 Pro, realme C2 realme Buds, realme Buds Wireless dan realme Power Bank! Potongan sehingga RM300 untuk direbut so tunggu apa lagi? Maklumat lanjut mengenai promosi dan tawaran hebat realme? Layari, realme Malaysia.


Dapatkan Lencana Cabaran Hari Wanita Dunia Antarabangsa 2021 Dengan Bersenam Menggunakan Apple Watch Selama 20 Minit!!

Pengguna Apple Watch boleh mendapatkan lencana Cabaran Hari Wanita Antarabangsa 2021 dengan melakukan senaman selama 20 minit sambil memakai Apple Watch yang boleh dipakai. Pada mulanya diumumkan bahawa sebagai sebahagian dari perayaan Bulan Sejarah Wanita Holistik dan Hari Wanita Antarabangsa Apple, pengguna Apple Watch mula menerima pemberitahuan pada peranti mereka. Cabaran tahun ini berlaku pada hari Isnin, 8 Mac, Hari Wanita. Peserta boleh lulus cabaran dari Apple untuk mendapatkan lencana.

Menurut notis itu, selama anda bersenam selama 20 minit atau lebih, anda boleh mendapat hadiah edisi terhad. Latihan mesti direkodkan di aplikasi Workout, atau di mana-mana aplikasi yang menambah latihan pada aplikasi Kesihatan

Anugerah itu adalah lencana dua warna bulat dengan lingkaran luar ungu yang mengelilingi bulatan dalaman berwarna merah jambu. Nombor “2021” yang ditandai dengan tahun juga dapat dilihat dengan jelas, dengan angka 0 membentuk tepi bulatan dalam.


Bye-Bye Pebble :(

Pebble, salah satu jenama smartwatch kegemaran kami akhirnya menemui titik noktah dalam perjalanannya. Jenama yang dianggap underdog namun masih mampu memberikan impak besar di dalam dunia peranti wearable menjadi terkenal dengan projek jam Pebble pertama mereka menjadi antara projek yang paling berjaya di dalam sejarah Kickstarter.

Fitbit mengakhiri riwayat Pebble dengan membeli syarikat tersebut dan kemudiannya membeku serta menghentikan semua produk Pebble. Syarikat Pebble pernah dinilai pada harga USD 740 juta, namun dengan masalah kewangan yang berpanjangan akhirnya Pebble tumbang dan dibeli oleh Fitbit pada nilai USD 40 juta, penutup cerita yang sedih kerana Pebble dianggap antara jenama yang mampu menghasilkan smartwatch berkualiti dan mempunyai identiti tersendiri. Orang ramai yang telahpun menyokong projek Pebble namun belum mendapat peranti mereka akan diberikan tebusan wang tidak lama lagi.

Maklumat lanjut boleh ikuti kemas kini laman blog Pebble.


Nikmati Rebat sehingga RM100 Bagi Pembelian Samsung Galaxy Tab A7!!!

Ada sesuatu yang menarik, Samsung menawarkan rebat RM100 bagi Samsung Galaxy Tab A7 WiFi dari hari ini hingga 6 Jun!!!

Galaxy Tab A7 ini sangat sesuai bagi golongan profesional dan pelajar. Pengguna boleh berkongsi fail antara peranti pada waktu yang sama. Pelajar juga boleh mengakses kelas online. Peranti ini hadir dengan kapasiti bateri 7040 mAh!!

Berikut adalah maklumat promosi peranti ini:

Bagi mendapatkan maklumat lanjut mengenai promosi, anda boleh klik di sini.Bagi mereka yang ingin mengetahui mengenai peranti ini, layari laman sesawang Samsung.


Dapatkan vivo Y95 Pada Harga RM999 Dengan Hadiah Percuma

Bermula dari 19hb Januari, anda boleh membeli vivo Y95 berwarna edisi Aurora Red pada harga RM999 di semua kedai konsep vivo dan pengedar sah. Setiap pembelian peranti ini juga akan mendapat percuma sebuah vivo backpack edisi terhad.

vivo Y95 hadir bersama paparan skrin Halo FullView™ berukuran 6.22 inci, nisbah skrin-ke-kerangka mencapai sehingga 88.6%. Rekaan seperti titisan air ini terletak sebuah kamera swafoto beresolusi 20MP yang menyokong ciri AI swafoto, sementara panel belakang terletak 13MP + 2MP kamera utama.

Y95 boleh menjalankan pelbagai aplikasi dengan mudah dan lancar, semua ini bergantung kepada RAM 4GB dan pemproses Octa-core Qualcomm Snapdragon dengan reka bentuk 12nm. ROM 64GB juga memberikan anda kebebasan yang mencukupi untuk menyimpan apa sahaja yang anda inginkan tanpa risau ruangan storan.

Bateri berkapasiti 4,030mAh dilengkapi dengan sistem pengurusan kuasa pintar, Y95 beroperasi di bawah sokongan Android 8.1 Oreo dan antaramuka FunTouch OS 4.5.

Anda juga boleh dapatkan peranti ini di telco Hotlink serta laman e-dagang Lazada, maklumat selanjut boleh klik pautan di bawah.


YeeCall, Panggilan Video Berkualiti Tinggi

YeeCall adalah aplikasi sosial yang menawarkan panggilan video berkualiti tinggi. Mod panggilan video pula boleh ditetapkan untuk perseorangan dan juga panggilan berkumpulan sehingga maksimum dua puluh orang pemanggil dalam satu panggilan kumpulan. Kualiti video yang baik menjanjikan anda dapat melihat dan berinteraksi dengan jelas dalam panggilan.

Selain panggilan video, YeeCall juga mempunyai fungsi panggilan HD, developers mengaplikasikan teknologi Advanced Noise Removing Technology (ANRT) yang akan mengesan bunyi latar dan menapisnya dari didengari ketika panggilan dibuat. Fungsi ini juga menganalisa kelajuan internet anda dan akan menala data Internet yang keluar masuk bagi memastikan panggilan kekal stabil ketika aktif.


Waze For Cities Data Yang Dihoskan Di Google Cloud  Diperkenal – Bantu Akses Data Trafik Dengan Lebih Lancar

Waze kini memperkenalkan – Waze for Cities Data yang dihoskan di Google Cloud Platform untuk penganalisaan tersedia. Ia membolehkan lebih daripada 1,000 rakan kongsi global mengakses data trafik Waze for Cities Data dengan lebih lancar – memudahkan penyemakan dan penganalisaan corak pengangkutan di samping mencipta pengvisualan menggunakan alat-alat Google Cloud.

Sebelum ini, Waze For Cities dikenali sebagai Connected Citizens Program dan telah dilancarkan sekitar Oktober 2014 – terhad kepada 10 negara. Kini, ia terus berkembang dan boleh di akses lebih ramai di seluruh dunia. Fungsi ini adalah percuma dan kolaboratif ini memanfaatkan teknologi mudah alih serta data lalu lintas sumbersama bagi memperkasakan majlis perbandaran dan responden dalam usaha memperbaiki infrastruktur bandar yang sedia ada.

Dengan adanya fungsi ini, pengguna waze mempunyai akses kepada alat gudang data terunggul BigQuery dan alat pengvisualan Data Studio. Alat-alat ini akan menjadikan penafsiran data lebih mudah untuk ditafsir dan dikongsi bersama para pengguna yang lain.

Di samping itu, pengguna juga boleh menyimpan dan menganalisa data mereka sendiri dengan selamat. Waze For Cities Data terbuka kepada semua – untuk memohon anda hanya perlu klik butang “Mohon Sekarang” di laman utama. Muat turun aplikasi Waze secara percuma menerusi :

_______________________________________________

Artikel Berkaitan:


Jabra Perkenal Barisan Produk Baru : Elite 85h, Elite Active 45e & Move Style Edition – Harga Bermula RM379

Jabra kini memperkenalkan barisan produk baru mereka iaitu Elite 85h, Elite Active 45e dan Move Style Edition di pasaran tempatan. Barisan produk ini dilengkapi gabungan kepakaran audio dan aplikasi kecerdasan buatan sekaligus mampu memenuhi citarasa pendengar.

Direka khas bagi menangani masalah pendengaran berpunca gangguan pencemaran bunyi. Elite 85h Jabra dibina dengan paduan lapan mikrofon yang mampu mengecam lebih 6,000 jenis sumber bunyi bising secara berkesan. Bateri mampu bertahan sehingga 41 jam dan disertakan jaminan perlindungan kalis air dan debu bertaraf IP52 selama dua tahun.

Lebih menarik, pengguna juga boleh menetapkan pengalaman audio tersendiri menerusi aplikasi Jabra Sound+ yang boleh dimuat turun menerusi Google Play dan App Store. Dengan hanya satu butang, pengguna boleh mengakses Alexa dan Google Assistant dengan mudah menerusi bantuan Voice Assistant.

Direka khusus buat golongan yang sentiasa aktif bersukan. Elite Active 45e disertakan dengan jaminan perlindungan kalis air dan debu bertaraf IP67 selama dua tahun. Aksesori tambahan – Earhook dan Earwing pula memastikan kedudukan produk tidak mudah tercabut dan sentiasa kukuh. Rekaannya yang berbentuk ‘open-ear’ pula bantu menyerap bunyi.

Jabra Move Style Edition direka dengan cekak ultra ringan dan alat pendengaran yang selesa. Baterinya mampu bertahan selama lapan hingga 14 jam dan tersedia dalam tiga pilihan warna menarik – Titanium Black, Gold Beige & Navy.

Elite 85h, Elite Active 45e dan Move Style Edition boleh dimiliki menerusi beberapa saluran berbeza seperti kedai All IT Hypermarket, Harvey Norman dan pengedar-pengedar sah Jabra. Bagi yang berminat, semua produk tersebut di tawarkan pada harga berikut :


Sony Xperia XZ4  : Skor Ujian Penanda Aras Geekbench Pula Tertiris

Sejak kebelakangan ini, media sosial kecoh dengan penularan mengenai ujian benchmark antutu Sony Xperia XZ4 yang dikhabarkan mencecah skor 400,000 sekaligus menewaskan iPhone XS dan HUAWEI Mate 20.

Kali ini, terdapat pula ketirisan maklumat mengenai skor ujian penanda aras Geekbench peranti tersebut. Memetik maklumat tersebar, telefon pintar tersebut mencatatkan 3,497 mata dalam ujian satu teras dan 12,801 mata untuk ujian pelbagai-teras.

Selain itu, telefon pintar yang bakal dikuasakan oleh cip pemproses Snapdragon 855 itu turut dijangka diselitkan dengan memori sebesar 8GB RAM dan menggunakan sistem operasi Android 9 Pie di luar kotak.

Seperti biasa, maklumat yang diperoleh masih lagi ‘rumors’ semata dan belum dapat dipastikan kesahihannya. Jadi, kita tunggu kemunculan rasminya yang dikhabarkan bakal hadir di MWC 2019 pada Februari depan.


Acer Dedah Model Terbaru Liquid Zest Plus Dengan Mempertaruhkan Aspek Ketahanan Bateri

Sempena pameran tahunan Computex 2016 yang berlangsung dari 31 Mei hingga 4 Jun 2016 ini, Acer telah mengambil peluang dengan memperkenalkan model telefon pintar kelas pertengahan terbaru keluarannya kepada umum.

Acer Liquid Zest Plus yang telah dioperasikan dengan versi Android terkini iaitu 6.0 Marshmallow telah dikuasakan pula dengan pemproses Quad Core dari MediaTek MT6735 yang berkelajuan 1.3GHz. Ia juga dilengkapi dengan tiga slot kad berasingan iaitu dua slot untuk kad SIM dengan sokongan rangkaian 4G LTE dan satu slot untuk kad microSD.

Acer Liquid Zest Plus juga turut hadir dengan memori dalaman sebesar 16GB dengan RAM berkapasiti 2GB, speaker berkualiti DTS HD, kamera utama 13 Megapiksel dengan sokongan fokus jenis PDAF serta Laser yang menjanjikan kepantasan mengambil gambar, dan juga kapasiti bateri yang sangat besar iaitu mencecah 5000mAh dengan sokongan teknologi pengecasan pantas. Manakala paparan skrinnya pula adalah berukuran 5.5 inci dengan resolusi 720×1280 piksel.

Di dalam pameran itu juga, Acer turut mendedahkan pelbagai produk terbaru keluarannya untuk tatapan pengunjung seperti monitor 4K UHD model BM320, projektor 4K UHD model V9800 dan juga dua model komputer riba 2-dalam-1 iaitu model Switch One 10, Switch V 10, dan dua komputer riba dari siri TravelMate P2 dengan model TravelMate P249 (14.0 inci) serta TravelMate P259 (15.6 inci).


[BOCOR] : Imej Penggoda HONOR 9X Pro Diperlihatkan – Rekaan Panel Belakang Cukup Memukau

Sedia maklum, siri HONOR 9X dijadualkan diperkenal secara rasmi pada 23 Julai 2019. HONOR bakal memperkenalkan dua model di bawah siri ini – HONOR 9X dan HONOR 9X Pro. Difahamkan, siri ini merupakan telefon pertama keluaran HONOR yang dibina dengan cipset Kirin 810.

Menghampiri tarikh pelancaran rasmi, imej penggoda memperlihatkan rekaan belakang HONOR 9X Pro kini muncul di laman Weibo. Jika diteliti, imej yang dikongsi menunjukkan persediaan tiga kamera utama disusun secara menegak – ia seolah-olah mengiyakan desas desus sebelum ini mengatakan HONOR 9X Pro dilengkapi tiga kamera utama.

Paling menarik perhatian adalah hiasan warna cerun biru – merah pada belakang peranti bersama corak ‘X’ menjadikannya kelihatan cukup menawan. Jika diteliti, tiada persediaan fungsi pengimbas cap jari fizikal – ramai mula berspekulasi ia mungkin dilengkapi pengimbas cap jari sisi.

Jadi, apa kata anda mengenai rekaan ini? Seperti biasa, maklumat tertiris masih rumors dan belum dapat dipastikan kesasihannya. Segalanya bakal terjawab pada 23 Julai kelak dan kekal bersama eRing untuk lebih info terkini.

[SUMBER]

_____________________________________________

Artikel Berkaitan:


Siri Huawei P20 Pecah Rekod Jualan di Vmall – RM62 Juta Dalam Masa 10 Saat

Huawei hari ini mengumumkan rekod penjualan siri Huawei P20 di gedung atas talian, Vmall China. Hanya mengambil masa 10 saat ia mula dijual secara rasmi, Huawei berjaya memungut sebanyak RMB100 juta (hampir RM62 juta)!

Keberadaan Huawei P20 dan Huawei P20 Pro di pasaran global telah mencuri perhatian ramai khususnya pengguna telefon pintar yang gemarkan aspek fotografi. Dengan angka penjualan yang boleh dibanggakan, nampaknya strategi dalam pemasaran Huawei telah menunjukkan tanda yang positif.

Di Malaysia Huawei P20 dan Huawei P20 Pro dijual pada harga RM2,599 dan RM3,299 seunit. Peranti ini boleh didapat di gedung beli-belah atas talian seperti Lazada, 11street, dan Shopee atau di kedai-kedai sah seluruh Malaysia.

Sumber


Mungkin Tidak Lama Lagi Kita Boleh Memadam Dan Menukar Kandungan Mesej WhatsApp Yang Telah Dihantar

WhatsApp dikatakan sedang membangunkan fungsi baru yang membolehkan pengguna untuk meng‘edit’ dan memadam mesej yang telah dihantar. WABetaInfo, sebuah akaun Twitter yang selalu memuat naik berita beta mendakwa telah menemui ciri ini di WhatsApp 2.17.1.869 beta untuk iOS.

WABetaInfo memuat naik tweet video yang menunjukkan proses penghapusan mesej di dalam aplikasi tersebut. Fungsi tersebut boleh diaktifkan dengan tap dan hold pada mesej yang telah dihantar, dan menekan butang revoke. Menurut mereka fungsi ‘edit’ juga disediakan, namun telah dinyahaktif secara default.

Tweet berikutnya mendedahkan satu butang “edit” yang terdapat dalam menu yang sama, ia membolehkan pengguna untuk menukar kandungan mesej yang dihantar. Walaupun spekulasi ini berkaitan dengan sistem operasi iOS, berkemungkinan besar ciri ini juga akan dilancarkan untuk peranti Android.


SSG Corp. Memperkukuhkan Kedudukan di Peringkat Global dengan Penambahan Pemimpin Jualan Veteran di Singapura dan EMEA

Jerome Soh, dahulunya bertugas di IDG, menyertai SSG sebagai Pengarah Komersial di Singapura sementara Samar Kidwai, dahulunya bertugas di MarketOne dan IDG, telah dilantik sebagai Naib Presiden Jualan, EMEA

DENVER dan LONDON dan SINGAPURA, 3 November 2020 /PRNewswire/ — Selling Simplified (SSG), sebuah syarikat generasi permintaan B2B berasaskan data mengalu-alukan kedatangan Jerome Soh dan Samar Kidwai ke dalam pasukan jualan global mereka. Setiap seorang daripada mereka mempunyai pengalaman yang unggul selama lebih daripada satu dekad dalam jualan teknikal. Kepakaran mereka akan membantu memantapkan lagi Selling Simplified sebagai peneraju global dalam penjanaan permintaan B2B.

Samar Kidwai dilantik sebagai Naib Presiden Jualan, EMEA. Samar mempunyai lebih daripada 12 tahun pengalaman dalam bidang jualan (termasuk enam tahun dalam bidang B2B) di pelbagai syarikat termasuk IDG dan MarketOne.

Dalam jawatan sebelum ini, Kidwai memperoleh pengalaman dalam bidang teknologi penjanaan permintaan, pemasaran kandungan, iklan terprogram, ABM, model perniagaan SaaS dan jualan langsung dalam industri IT. Pengalaman di sepanjang kariernya menjadikan beliau berjaya membina hubungan yang berkekalan dengan para pelanggan di seluruh nuansa budaya rantau EMEA yang berada dalam pengawasannya.

Samar mensasarkan untuk mengembangkan kesedaran SSG dalam EMEA dan menjadi penasihat yang dipercayai untuk pelanggannya: “Kerjasama adalah kunci,” kata beliau. “Saya akan bekerjasama rapat dengan setiap rantau untuk mendalami pasaran mereka dan memperkukuhkan perniagaan kami di peringkat global. Saya gembira dapat bekerjasama dengan pasukan di SSG dan turut serta dalam kejayaan mereka yang semakin meningkat.”

Jerome Soh dilantik sebagai Pengarah Komersial, APAC, yang berpangkalan di Singapura. Beliau mempunyai rekod prestasi yang sempurna dalam bidang jualan teknikal selama lebih daripada 15 tahun dengan syarikat seperti Questex Media Group, TechTarget dan IDG Global Solutions.

Soh merancang untuk menggunakan kelembapan ekonomi akibat pandemik di APAC untuk menjana keuntungan bagi SSG. “COVID-19 membuka peluang kepada SSG kerana banyak syarikat telah beralih daripada acara secara bersemuka kepada kempen secara digital,” kata Soh. “Syarikat memberi keutamaan pada perkhidmatan generasi peneraju untuk meningkatkan rangkaian dan menyokong pertumbuhan.”

Soh berharap dapat mengembangkan perniagaan SSG di APAC. “Saya gembira menjadi sebahagian daripada pasukan APAC yang sedang berkembang dan akan bekerjasama dengan Naib Presiden Jualan Global serta seluruh pasukan untuk menjalin kerjasama baharu di rantau ini.”

Charlie Whife, Naib Presiden Jualan Global, mengulas tentang pertambahan ketara pada tugasannya: “Dengan pelantikan dua jawatan strategik ini, kami ingin membawa pasukan kami ke tahap yang lebih tinggi dalam mengembangkan perniagaan, dengan menambahkan pengalaman serta dua individu yang sangat berbakat yang dapat membantu membawa produk kami ke pasaran yang lebih luas.”

Foto – https://ering.com.my/wp-content/uploads/2020/11/ssg-corp-memperkukuhkan-kedudukan-di-peringkat-global-dengan-penambahan-pemimpin-jualan-veteran-di-singapura-dan-emea.jpg

Keywords: Advertising Computer Software Computer/Electronics Personnel announcements Small Business Services

Source: PRNEWSWIRE


Permainan Assassin’s Creed II Ditawarkan Secara Percuma Pada 14 April Dalam Waktu Terhad!!

Peminat game Assassin’s Creed 2 pasti akan teruja apabila permaianan ini akan ditawarkan secara percuma pada 14 April dalam waktu yang terhad.

Maklumat ini telah didedahkan menerusi suatu akaun Twitter oleh akaun Daniel Ahmad apabila memaparkan satu poster berbahasa Cina yang memperlihatkan bahawa game ini akan hadir secara percuma di Uplay.

Assassin’s Creed 2 sahaja, namun beberapa permainan lain turut percuma pada bulan April ini antaranya adalah Gear 5.


RELX Beri Amaran Pengamal Vape Jauhi Pod Serasi dan Peranti Berukir Tiruan

BEIJING, 29 April 2020 /PRNewswire/ — Syarikat e-rokok Cina RELX Technology mengeluarkan pengumuman bagi memberi amaran kepada pengamal vape (vaper) untuk menjauhi pod serasi dan peranti berukir tiruan.

RELX mengumumkan di laman sesawangnya: Kami telah menyaksikan terdapatnya peningkatan pengeluaran dan penjualan produk RELX terlarang yang dijual secara dalam talian. Tidak ada sebarang petunjuk bahawa produk berkenaan dikeluarkan mengikut piawaian kualiti dan keandalan yang ketat yang dibanggakan oleh RELX atau maklumat mengenai kandungan produk ini. Produk haram ini membawa risiko yang tinggi kepada pengguna yang beranggapan bahawa mereka membeli produk RELX asli.

RELX memberi amaran kepada pelanggan semasa dan bakal pelanggan mereka bahawa pod e-cecair serasi–terutamanya pod lutsinar, peranti RELX berukir dan peranti RELX dijenamakan bersama yang dijual daripada vendor yang tidak disahkan adalah bukan produk RELX yang asli.

Bagi jaminan kualiti dan keandalan, RELX mencadangkan agar pelanggan mengelakkan daripada membeli produk tiruan yang tidak dibenarkan ini dan hanya membeli daripada saluran yang disahkan.

Menurut keputusan ujian daripada makmal RELX, pod serasi tiruan yang tidak dibenarkan ini sering menggunakan e-cecair kurang bermutu; mengandungi bahan berbahaya seperti toluene pada kadar jauh melebihi standard biasa; dan kandungan nikotin tidak sepadan dengan apa yang diiklankan pada bungkusan.

Pod yang paling serasi juga mempunyai masalah kebocoran e-cecair yang serius.

Peranti RELX tiruan yang diukir dengan logo jenama mewah juga dijual di rangkaian media sosial yang berbeza seperti Facebook dan Instagram.

Peranti berukir tiruan juga dipercayai dikeluarkan di kilang-kilang tanpa perakuan pensijilan, yang bukan sahaja satu pelanggaran serius terhadap harta intelek RELX, tetapi juga membahayakan keselamatan memandangkan bateri mereka tidak diuji dengan betul. Sudah ada beberapa kes yang mana bateri pada peranti berukit meletup.

Pasukan Golden Shield RELX telah bekerjasama dengan jenama-jenama lain dan bahagian penguatkuasaan undang-undang tempatan di China bagi mencari dan menghentikan pengeluaran serta penjualan produk vape tiruan yang tidak dibenarkan ini.

Sejak tahun 2019, pasukan Golden Shield telah bekerjasama dengan bahagian penguatkuasaan undang-undang tempatan di China untuk beberapa kes bagi mengurangkan pengeluaran serta penjualan produk vape tiruan yang tidak dibenarkan. Pelanggan seharusnya hanya membeli produk daripada saluran yang disahkan dan menggunakan pengimbas kod QR bagi menentusahkan ketulenan produk RELX.

LATAR BELAKANG RELX

Ditubuhkan pada Januari 2018, RELX ialah syarikat e-rokok yang terkemuka di Asia yang berusaha ke arah memperkasa golongan perokok dewasa melalui teknologi dan reka bentuk, secara beretika. RELX membangunkan produk e-rokok canggihnya di pusat-pusat penyelidikan dan pembangunan (R&D) di Shenzhen, China dan terus membuat pelaburan penting dalam R&D, ujian e-cecair dan pembangunan produk baharu. RELX telah menubuhkan makmal standard-CNAS pertama oleh jenama e-rokok bebas. Syarikat ini telah menarik minat bakat-bakat global daripada Uber, Proctor and Gamble, Huawei, Beats dan L’Oréal. Pelabur-pelabur RELX termasuk Source Code Capital, IDG Capital dan Sequoia Capital.

Laman Sesawang: https://relxnow.comTwitter: @RelxtechFacebook: @RelxnowInstagram: relxtechLinkedin: RELX Technology

Foto – https://photos.prnasia.com/prnh/20200427/2786989-1-a?lang=0Foto – https://photos.prnasia.com/prnh/20200427/2786989-1-b?lang=0

Source: PRNEWSWIRE


Skor iPhone 12 Pro Max Muncul Di DXOMark! – Catat 130 Mata & Ketinggalan Di Belakang HUAWEI & Xiaomi!!

Baru sahaja dilancarkan, peranti terbaharu dari Apple iaitu iPhone 12 Pro Max  kini skor peranti ini telah muncul di laman sesawang DXOMark yang mana ia telah mencatatkan mata sebanyak 130 bagi aspek kamera.

iphone 12 Pro Max ini dilengkapi dengan sistem 3 kamera yang mana ia hadir dengan 12MP + 12MP + 12MP.

Hal ini memperlihatkan ia memduduki tangga ke 4 dibelakang HUAWEI Mate 40 Pro, Xiaomi Mi 10 Ultra dan HUAWEI P40 Pro.

Jadi, apa pandangan anda?


Sokongan Pelbagai Lokasi Sudah Tiba Pada Aplikasi Google Maps

Google Maps versi web sudah lama membenarkan pengguna untuk memasukkan pelbagai destinasi untuk carian lokasi dan navigasi, dan kini nampaknya Google sudah bersiap sedia membawakan fungsi tersebut ke versi aplikasi mobil.

Melalui fungsi terbaru ini anda boleh menetapkan beberapa lokasi sepanjang perjalanan yang perlu anda singgah sebelum tiba ke destinasi terakhir, dengan ini perjalanan anda lebih lancar dan teratur. Buat masa kini, fungsi tersebut hanya ditawarkan kepada Google Maps untuk sistem operasi Android sahaja dan masih tiada berita sama ada ianya akan ditawarkan kepada sistem operasi iOS.


Data Tanpa Had di Umobile bermula pada RM38!

U Mobile tidak mengalah dengan pesaing dari telco lain dengan memperkenalkan pelan pascabayar Hero P38. Pelan ini telah dikemaskini bermula hari ini dengan memberikan data Internet tanpa had ke laman sosial seperti Facebook, Instagram dan Twitter, panggilan ke semua rangkaian, streaming muzik dan penggunaan Waze.

Dengan komitmen bulanan serendah RM38, anda mendapat kuota Internet sebanyak 4GB dengan rangkaian pantas 4G. Bukan itu sahaja, pelan Hero P48 juga disertakan dengan kesemua manfaat seperti Hero P38 tadi dengan tambahan data streaming video sebanyak 5GB.

Usaha telco U Mobile nampaknya ingin menggalakkan pengguna prabayar beralih ke pascabayar dengan memberikan pelan yang terbaik dan harga berpatutan dengan kehendak pengguna di Malaysia.


[Ura-Ura] : Redmi Note 8 Bakal Muncul Tidak Lama Lagi – Tampil Lebih Berkuasa?

Media sosial kecoh mengenai Redmi Note 8 bakal muncul tidak lama lagi. Desas-desus mengenainya diperkuatkan lagi apabila Pengurus Besar Redmi, Lu Weibing mengatakan bahawa Redmi 8 kini sedang dibangunkan. Beliau menambah, peranti berkenaan dikatakan tampil lebih berkuasa berbanding pesaing setara.

Pun begitu, spesifikasi mengenainya masih belum dikongsi. Namun, desas-desus mengatakan peranti ini mungkin didatangkan dengan cip pemproses MediaTek Helio G90T – berdasarkan khabar angin sebelum ini kedengaran bahawa Redmi bakal melancarkan peranti pintar berasaskan permainan tidak lama lagi. Apa yang anda harapkan untuk model kali ini?

[SUMBER]


Jom Sertai ‘Game On, Your Home, Your Stadium’ oleh Hisense Malaysia akan bermula dari 1 Jun 2021 hingga 15 Julai 2021 & Nikmati Pelbagai Ganjaran Serta Hadiah!!

Perlawanan pertama UEFA Euro Cup 2020 akan berlangsung pada 12 Jun 2021 (Sabtu) jam 3 pagi, waktu Malaysia. Menonton UEFA Euro Cup 2020 di kediaman anda yang selesa mungkin merupakan salah satu perkara paling menggembirakan. Sebelum itu, mengapa tidak menjadikan rumah anda sebagai stadium anda tahun ini untuk menikmati perlawanan?

‘Game On. Your Home, Your Stadium’ oleh Hisense Malaysia akan bermula dari 1 Jun 2021 hingga 15 Julai 2021, yang membolehkan pengguna berpeluang memenangi hadiah setelah mereka membeli produk Hisense terpilih. Lebih-lebih lagi, ada hadiah luar biasa yang menanti semua orang menebus dan menang sekiranya mengambil bahagian dalam cabutan bertuah!

Produk-produk seperti 100 “4K Smart Laser TV, 8K ULED Android TV, Air Conditioners seri TU yang dilengkapi dengan Plasma Generator dan Auto Clean akan mendapat promosi istimewa sepanjang tempoh tersebut. Terdapat juga produk baru yang tersedia seperti ULED TV U7G (Tersedia untuk Pra Pesanan), Peti Sejuk RS700 dengan Dispenser Ais & Air dan sebagainya. Anda boleh klik di sini bagi mendapat maklumat lanjut.

Anda juga boleh menyertai aktiviti cabutan bertuah. Semua pemenang akan diumumkan pada 18 Ogos 2021 melalui Halaman Facebook Hisense Malaysia. Untuk mengetahui lebih lanjut mengenai semua tawaran premium Hisense, lawati Hisense Malaysia dan ikuti @HisenseMalaysia di Facebook dan YouTube.


[ Ciri Baharu ] Terima Atau Tolak Jemputan Perbualan Kumpulan WhatsApp Kini Sedang Dibangunkan

Tiba-tiba anda dijemput masuk ke dalam perbualan kumpulan WhatsApp tanpa kebenaran anda? Kadang-kala berasa tertekan juga kerana sebenarnya anda tidak ingin ditambah masuk tanpa pengetahuan anda, bukan?!

Perkara ini mungkin tidak akan berlaku lagi kerana WhatsApp sedang membangunkan satu ciri baharu yang membolehkan anda membuat pilihan sama ada menerima atau menolak jemputan yang dihantar.

Dalam pengemaskinian akan datang ini, terdapat tiga pilihan yang boleh anda tetapkan seperti di bawah:

Apabila jemputan diterima, anda diberi pilihan untuk “Accept” atau “Decline”. Tambahan lagi jemputan ini hanya sah dalam tempoh 72 jam, anda perlu menunggu jemputan baru untuk masuk ke dalam kumpulan tersebut..

Buat masa sekarang ciri ini masih dalam peringkat pembangunan, dan ia akan diedarkan pada masa hadapan untuk pengguna Android dan iOS.


Dapatkan ASUS ZenFone Max Pro M2 (64GB + 6GB RAM) Eksklusif Di Shopee Pada 12.12

ASUS ZenFone Max Pro M2 akan dilancarkan secara rasmi pada 11 Disember ini. Sehari selepas pelancaran tersebut, anda boleh membelinya eksklusif di Shopee sempena jualan 12.12 nanti. Menurut Shopee, mereka hanya akan menjual varian 64GB + 6GB RAM sahaja.

Lebih menarik, pengguna boleh membuat pra-tempah telefon pintar ini pada 11 Disember (jam 23.59) di laman rasmi Shopee dan akan menerima ZenFone Max Pro M2 dalam tempoh tujuh hari selepas tempahan tamat. Namun begitu, masih belum ada sebarang harga yang diumumkan oleh pihak ASUS Malaysia mahupun Shopee buat masa ini.

ASUS ZenFone Max Pro M2 adalah sebuah telefon pintar yang memfokuskan kepada pengguna yang suka bermain premainan mudah alih. Dilengkapi paparan skrin 6.3-inci HD+, ianya telah dikuasakan oleh pemproses Qualcomm Snapdragon 660. Sokong penggambaran dwi-kamera 12MP + 5MP AI, peranti ini telah dibekalkan kamera hadapan beresolusi 13 Megapiksel serta bateri berkapasiti 5,000mAh.

Kepada yang berminat, jangan lupa untuk membuat pra-tempah ZenFone Max Pro M2 pada 11 Disember (jam 23.59) serta mengumpul syiling dan baucer Shopee yang boleh digunakan sempena jualan 12.12 ini.


Shopee Akhiri Tahun 2018 Dengan Kejayaan

Platform e-dagang terulung di Asia Tenggara dan Taiwan, Shopee mengakhiri tahun 2018 dengan kejayaan yang menakjubkan menerusi Shopee 12.12 Birthday Sale (Jualan Ulang Tahun 12.12 Shopee) yang luar biasa. Pada 12 Disember, Shopee menerima lebih 12 juta pesanan di seluruh rantau ini, mengatasi semua rekod sebelum ini termasuk Shopee 11.11 Big Sale (Jualan Besar-Besaran 11.11 Shopee) baru-baru ini.

Shopee yang disokong oleh 450,000 jenama dan rakan dagang, Shopee menerima 48 juta kunjungan yang menyaksikan pengguna memanfaatkan 60 juta tawaran dalam semua kategori. Permainan dalam aplikasi Shopee juga sangat popular seperti permainan Shopee Shake yang dimainkan 46 juta kali sepanjang kempen.

Terdapat 3 kategori utama yang popular di malaysia iaitu Kesihatan dan Kecantikan, Kediaman dan Kehidupan, dan Bayi dan Mainan. Beberapa jenama utama turut menjadi pilihan utama dalam kalangan pelanggan seperti Watsons, Nestle, Pet Pet, Realme dan Petronas .

Lebih menarik tiket bagi konsert Duta Jenama Serantau Shopee, iaitu Jelajah Dunia 2019 BLACKPINK yang ditawarkan habis disambar pembeli dalam tempoh tidak sampai sejam, dengan 100 tiket dibeli dalam masa 30 saat yang pertama.

Jenama Milo yang menjadi kegemaran rakyat Malaysia tanpa mengira tua atau muda turut menjadi pilihan pengguna. Nestle Milo Energy Cube menjadi pilihan utama, dengan ulasan hebat tentang khasiat uniknya dalam saiz kudapan yang menyelerakan. Tambahan lagi, orang ramai semakin prihatin terhadap kesihatan sambil mereka terus mengamalkan gaya hidup yang seimbang. Begitu juga dengan Penggoreng Udara Russell Taylor yang merupakan salah satu produk yang memang dicari-cari untuk ditambah kepada peralatan dapur penting sebagai alternatif sihat untuk menggoreng makanan.

Selain itu, satu lagi produk yang menarik perhatian ramai ialah Xiaomi Mi Band 3 yang membolehkan si pemakai menjejak tahap kecergasan diri dengan merakamkan aktiviti harian seperti berjalan kaki, tidur, kadar jantung dan kalori yang dibakar. Di samping itu, telefon iPhone Apple terbukti menjadi daya tarikan utama dalam Shopee 12.12. Birthday Sale.

Dalam pada itu, Shopee menawarkan pelbagai pilihan produk termasuk jenama antarabangsa dan tempatan utama seperti NYX, MR DIY, honor, Tefal, Tesco, LEGO, Fossil dan banyak lagi. Pada tahun ini, Shopee telah melancarkan beberapa telefon mudah alih eksklusif yang mendapat sambutan menggalakkan, termasuk honor 9 Lite yang mencatatkan jualan 500 unit dalam masa lima minit dan Realme 2 Pro yang merupakan jenama telefon pintar paling pantas berkembang di platform ini.

Lebih menarik, Shopee ialah penaja bagi Piala FA Malaysia 2018 di mana lebih daripada 20,000 e-tiket telah dibeli di Shopee. Shopee juga berganding bahu dengan penganjur Minggu Fesyen Kuala Lumpur (KLFW) untuk menyediakan pelbagai peluang kepada alumni seperti melancarkan gedung rasmi mereka di platform ini dan memilih kempen fesyen di dalam dan luar talian.

Kerjasama lebih kukuh dengan penyedia logistik utama: Sejajar dengan dedikasi Shopee menyediakan pengalaman beli-belah dalam talian, Shopee telah meluaskan rangkaian logistik menerusi kerjasamanya dengan penyedia logistik yang terkemuka, DHL eCommerce dan bahagian logistik AirAsia, RedBox, untuk menjamin penghantaran yang cekap dan lancar kepada semua pengguna.

Menggunakan kaedah inovatif untuk meningkatkan penglibatan pengguna: Shopee Celebrity Squad (Skuad Selebriti Shopee) telah dilancarkan pada Mei untuk memudahkan pengguna Shopee mendapatkan produk daripada bintang terkenal yang disanjungi seperti Dato’ Sri Siti Nurhaliza Tarudin, Nora Danish, Ummi Nazeera, Tomok, Shuib Sepahtu dan Siti Sarah. Setakat ini, Shopee mempunyai lebih daripada 20 selebriti tempatan dalam skuad dan bercadang untuk mendapatkan khidmat lebih ramai selebriti pada tahun-tahun akan datang.

Untuk mengakhiri sambutan ulang tahun Shopee, pengguna boleh menyertai pusingan jualan terakhir Shopee 12.12 Thank You Sale (Jualan Terima Kasih 12.12. Shopee) yang diadakan dari 13 hingga 14 Disember. Anda boleh menyertai Shopee 12.12 Thank You Sale .

Baca juga:


Ukuran Dimensi Samsung Galaxy S8 Sudah bocor?!

Semakin dekat pelancaran Samsung Galaxy S8, semakin banyak berita disiarkan. Setelah video iklan di Korea yang memperlihatkan teknologi AMOLED mereka, satu laman sesawang terkenal telah memuat naik satu artikel memperlihatkan ukuran dimensi dua variasi model Samsung Galaxy S8.

Berdasarkan berita ini, akan ada model bersaiz besar dikenali sebagai Galaxy S8 Plus yang berukuran 152.38 x 78.51 x 7.94mm. Variasi ini lebih lebar dan tinggi dari Galaxy S7 Edge, dan memiliki keluasan skrin yang jauh lebih baik.

Model standard pula hadir dengan ukuran dimensi 140.14 x 72.20 x 7.30mm sedikit rendah dari Galaxy S7 namun lebih lebar. Seperti model Galaxy S8 Plus, ia mempunyai skrin yang jauh lebih besar berbanding model terkini kerana barisan Galaxy S8 mempunyai bezel yang sangat minimal.

Imej dimensi ini tidak harus dijadikan indikasi peranti sebenar kerana ia dilaporkan oleh pihak ketiga. Kami juga berasa ragu-ragu dengan imej ini kerana ia menunjukkan Galaxy S8 menggunakan sambungan MicroUSB. Pada pendapat kami, Samsung pastilah mahu seiring dengan perkembangan teknologi ketika ini di mana majoriti peranti flagship terbaru menggunakan sambungan USB-C.

Namun satu perkara konsisten yang kita boleh lihat dari khabar angin dan imej-imej bocor adalah Samsung berkemungkinan besar akan melancarkan peranti yang mempunyai bezel yang sangat-sangat nipis dan memberikan keluasan paparan yang maksimum pada Galaxy S8.


Pelancaran Maxis TV Bersama Pas VOD – Pilihan Fleksibel Hanya Dari RM3/Hari

Maxis telah melancarkan MaxisTV, sebuah perkhidmatan hiburan video yang menawarkan kandungan video premium dari filem ke rancangan TV pada harga berpatutan dan fleksibel melalui aplikasi MyMaxis (Android / iOS), Hotlink RED (Android / iOS) dan Hotlink Flex (Android / iOS).

Pas VOD (Video-On-Demand) bermula dari RM3/sehari disertai dengan data dan pilihan kandungan termasuk Hollywood, Korea, India, Cina, Indonesia dan Melayu. Pembelian pas VOD Maxis TV sangat mudah, akan mengenakan caj ke bil Maxis atau kredit Hotlink anda.

Susulan pelancaran ini, Maxis telah bekerjasama dengan penyedia kandungan terbaik di dunia seperti iFlix, Viu, Mubi, Netflix, YuppTV dan banyak lagi bagi menawarkan perkhidmatan ini kepada pelanggannya.


Poco X3 Pro Bakal Dilancarkan Pada 30 Mac?

ada sesuatu yang menarik bagi peminat jenama telefon pintar Poco apabila dikhabarkan peranti Poco X3 Pro bakal dilancarkan pada 30 Mac ini!!

Hal ini telah “diusik” oleh Poco menerusi kiriman Tweet menerusi akaun twitter mereka.

Menurut beberapa maklumat yang tertiris, ia bakal hadir dengan pemproses Snapdragon 860.

Teruskan bersama kami bagi mengethaui maklumat terkini mengenai peranti ini.


vivo V11, Kombinasi Fesyen & Teknologi?!

vivo Malaysia sebelum ini telah memperkenalkan V11 dan V11i di pasaran tempatan dengan harga bermula RM1,299. Sebagai pelengkap kepada gaya hidup masa kini, vivo seakan menyambung dua komponen menjadi satu pada V11, iaitu teknologi dan fesyen.

Menariknya vivo V11, ia menawarkan dua pilihan warna yang jarang sekali dijumpai pada peranti lain. Dengan menggabungkan warna unik dan kontemporari, maka lahirnya dua warna istimewa iaitu Strarry Night dan juga Nebula. Edisi Starry Night diinspirasi daripada tema ruangan angkasa lepas yang menyaksikan gabungan warna biru dan hitam. Manakala, edisi Nebula pula hadir dengan gabungan warna biru dan ungu.

Sesuai dengan gaya hidup hari ini, vivo telah menampilkan paparan skrin besar 6.41 inci Super AMOLED dengan resolusi FHD+ yang turut memiliki sokongan sensor cap jari. Ia turut hadir dengan rekaan takuk kecil mirip titisan air yang dikenali sebagai ‘Halo FullView Display’.


Setel & CIMB Beri Ganjaran Petrol Percuma Kepada Pengguna!!

Setel, platform e-pembayaran pertama di Malaysia yang membolehkan pembelian petrol dilakukan secara terus daripada peranti mudah alih, baru-baru ini telah berkolaborasi bersama CIMB Bank Berhad (“CIMB”) untuk melancarkan peraduan Gempak Fuel Dengan Setel, yang menawarkan Kredit Setel percuma berjumlah RM21,000.

Dari 21 April hingga 21 Julai 2021, pengguna Setel secara automatik layak mendapat sehingga tiga penyertaan untuk memenangi Kredit Setel apabila mereka menambah nilai atau membayar dengan CardTerus minimum RM30 dalam satu transaksi di stesen PETRONAS menggunakan kad kredit CIMB yang  berkelayakan menerusi aplikasi Setel.

Untuk meningkatkan peluang kemenangan, pengguna kad kredit CIMB PETRONAS Platinum-i dan kad kredit CIMB PETRONAS Platinum akan layak mendapat tiga penyertaan, begitu juga dengan pengguna baharu Setel yang telah memuat turun aplikasi Setel serta mendaftar menggunakan kod promosi “c-gpak3”.

Enam hadiah utama Kredit Setel bernilai RM2,000 dan 300 hadiah saguhati Kredit Setel bernilai RM30 berpeluang untuk diraih sepanjang tempoh tiga bulan peraduan ini berlangsung.

Aplikasi Setel boleh dimuat turun di iOS dan Android melalui Apple Store, Google Play Store dan Huawei AppGallery. Untuk maklumat lanjut mengenai Setel dan peraduan Gempak Fuel Dengan Setel,


Lazada Membawa Peniaga Bazar Ramadan ke Dalam Talian dan Menyediakan Penghantaran Hari Sama Bagi Juadah Buka Puasa

Rakyat Malaysia dan para peniaga bazar dapat menarik nafas lega pada musim puasa ini kerana Lazada sedia menganjurkan pesta makanan dalam talian, ‘Lazat Bazaar’, sepanjang bulan Ramadan untuk membantu memberangsangkan perniagaan penjaja-penjaja kecil dan membolehkan masyarakat tempatan berbuka puasa dengan juadah dari gerai kegemaran mereka. Lazada juga akan menyediakan khidmat penghantaran hari sama bagi pesanan makanan yang dimasak dan disediakan terus dari pasar di kawasan tertentu di Lembah Klang.

Lazada akan menyokong peniaga bazar Ramadan tempatan untuk memberi perkhidmatan yang lebih baik kepada pelanggan dengan menawarkan penghantaran hari sama menerusi rangkaian logistiknya yang meluas. Dari 13 April hingga 13 Mei, semua pesanan makanan panas dan produk bakeri segar yang dibuat di bazar dalam talian tersebut sebelum 4.00 petang akan dihantar pada hari yang sama pada 7.00 malam*. Hidangan panas dan produk bakeri segar yang dipesan selepas 4 petang akan disediakan dan dihantar pada keesokan harinya*.

Martabak, lemang, rendang, laksa, roti john, nasi kerabu, dan kuih-muih adalah antara makanan yang boleh dipesan daripada peniaga Ramadan di ‘Lazat Bazaar’. Pengguna Lazada boleh memesan hidangan panas dan produk bakeri segar ini jika berada dalam kawasan liputan peniaga tersebut, berasaskan poskod yang dipaparkan di laman bazar dan juga tertera di bawah*:

Rakyat Malaysia boleh mengunjungi laman tersebut dengan mudah dengan menaip kata kunci “Lazat Bazaar” atau klik pada ikon “Food & Beverage” (Makanan & Minuman) di laman utama dalam aplikasi Lazada, dan juga menerusi pautan ini di: http://lzd.co/LazadaMalaysia. Selain daripada pelbagai makanan cita rasa tempatan asli, pembeli dalam talian juga boleh menikmati potongan harga sehingga 50% dan tawaran Beli 1 Percuma 1 untuk ramuan segar, barangan runcit, dan baucar diskaun di Lazat Bazaar.

Di samping usaha berterusan untuk membantu peniaga kecil tempatan, Lazada juga telah melancarkan pakej rangsangan Pintar Niaga sejak bulan Mac sebagai lanjutan kepada Pakej Kedai Pintar 2.0 yang dilancarkan awal tahun ini. Pakej rangsangan Pintar Niaga menawarkan yuran 0% untuk perusahaan kecil dan sederhana (PKS), sambil memudahkan penjual mendapatkan latihan menyeluruh di Lazada University, kemudahan inovatif ‘Seller Centre’ (Pusat Penjual), kredit iklan RM300 secara percuma, slot pendedahan percuma, insentif baucar Penghantaran Percuma, sokongan khas 90 hari, dan banyak lagi.

Pada tahun lepas, PKS tempatan di platform eDagang terkemuka ini telah menggandakan jualan mereka dengan pakej rangsangan dan sokongan yang diberikan oleh Lazada. Mereka yang berminat untuk mendaftar sebagai penjual baharu boleh mendaftar menerusi pautan ini: http://lzd.co/SellOnLazadaMY


Nikmati Perjalanan Intergalaksi ‘Star Wars: The Last Jedi’ Dengan Grab

Sempena menyambut pelancaran filem Star Wars: The Last Jedi, pengguna Grab di Malaysia kini boleh menikmati perjalanan intergalaksi bertemakan filem yang bakal ditayangkan pada 14 Disember ini. Pengguna perkhidmatan Grab kini sudah boleh menukarkan aplikasi Grab ke tema penuh Star Wars: The Last Jedi untuk tempoh 5 minggu.

Cara mengaktifkan tema Star Wars: The Last Jedi:

Tidak cukup dengan itu, Grab turut menyediakan cabaran mingguan yang perlu disahut oleh pelanggan bagi memenangi pelbagai hadiah eksklusif dari Star Wars: The Last Jedi seperti model BB-8 atau BB-9E, set LEGO, dan juga perjalanan percuma ke Rancho Obi-Wan di California, Amerika Syarikat.

Untuk maklumat lanjut, sila layari laman sesawang Grab Malaysia atau Facebook GrabMY.


Sambutan Ulang Tahun Ke-30 – ASUS Perkenalkan ZenBook Edition 30 Dengan Kemasan Kulit Harga Bermula RM5,199

Tidak cukup dengan kemunculan barisan ASUS ZenBook 13″/14″/15″, nampaknya ASUS menambah lagi keriangan ramai dengan kemunculan ASUS ZenBook Edition 30!

Ia merupakan keluaran istimewa daripasa ASUS sempena sambutan Ulang Tahun ke-30, menampilkan rekaan penuh elegan yang mana dihiasi dengan kemasan kulit yang menawan. Di samping itu, ia juga dibekalkan segunung teknologi masa kini di luar jangkauan akal.


LHDN Sertai Senarai Agensi Yang Menggunakan TAP-i Bank Islam

TAP Mobile Banking adalah satu inisiatif Bank Islam Berhad (Bank Islam) untuk memperkasa perkhidmatan perbankan mereka. Ia menggunakan teknologi cip yang inovatif untuk membawakan khidmat perbankan terus kepada smartphone anda. Tanpa menggunakan data Internet, pengguna boleh memindahkan wang, membeli tambah nilai, membayar bil utiliti dan menguruskan cek hanya dengan menggunakan smartphone sahaja.

Terbaru, Lembaga Hasil Dalam Negeri (LHDN) telah menyertai senarai agensi tersebut, di mana ia membolehkan rakyat Malaysia membayar cukai menggunakan TAP- i Bank Islam. Menurut statistik yang dikeluarkan oleh LHDN, seramai 130,770 individu yang membayar cukai secara ByrHASIL FPX pada tahun 2015 berbanding 99,254 pada tahun sebelumnya. Diharapkan pada tahun yang akan datang, lebih ramai rakyat menggunakan kemudahan disediakan untuk menjadi rakyat Malaysia bertanggungjawab.

Portal TAP-i Bank Islam:SINI


HUAWEI P30 Pro Amber Sunrise (8GB + 512GB) Tersedia Bermula 18 Mei 2019 – RM 4,399

WOW! WOW! WOW! Dia dah nak datang dahhhh! HUAWEI hari ini berkongsi berita gembira dengan mengesahkan HUAWEI P30 Pro Amber Sunrise (8GB + 512GB) bakal tersedia di pasaran tempatan tidak lama lagi!

HUAWEI P30 Pro versi Amber Sunrise ditawarkan pada harga RM 4,399 dan ketersediaan adalah bermula 18 Mei 2019 (12 jam tengah malam ini). Lebih menarik lagi, pembelian peranti ini didatangkan dengan HUAWEI TalkBand B5 secara percuma – sempena promosi “HUAWEI Ramadhan Specials”.

Perkara ini dikongsi sendiri oleh HUAWEI menerusi Facebook rasmi mereka. Bagi yang berminat, anda boleh membeli peranti ini menerusi beberapa saluran berbeza seperti HUAWEI Online Store dan HUAWEI Experience Store. Beli jangan tak beli okay! Maklumat lanjut, layari HUAWEI Mobile.


Miliki vivo Y91C Dengan Hanya RM99 Melalui Pelan Pascabayar Celcom Xpax!

Banyak betul promosi hebat dan gempak sejak kebelakangan ini kan? Terkini, Korang boleh bergaya dan miliki vivo Y91C dengan hanya RM99 sahaja menerusi pelan Celcom Xpax! Eh,biar betul ni?

Celcom Xpax kini menawarkan vivo Y91C dengan hanya RM99 apabila korang mendaftar dengan pelan pascabayar Celcom Xpax XP60 . Lebih menarik, XP60 menawarkan 10GB data bersama panggilan tanpa had ke semua rangkaian dengan hanya RM60/bulan!

Ahaaa! Sangat menarik kan? Tunggu apa lagi? Jangan lepaskan peluang keemasan ini. Daftar sekarang dah nikmati tawaran berganda! Untuk maklumat lanjut, layari Celcom atau vivo Malaysia.


Pra-tempahan siri ROG Phone 5 Bermula 19 Mac Hingga 2 April – Miliki Hadir Percuma Berupa Kunai 3 GamePad!!!

Bagi sesiapa yang merancang yang ingin memiliki ROG Phone 5, anda kini boleh melakukan pra-tempahan di Shopee bermula 19 Mac hingga 2 April pada harga bermula dari RM2999.

Menariknya, bagi setiap pra-tempahan, anda bakal mendapat Kunai 3 Gamepad secara percuma.

Bagi melakukan pratempahan, anda boleh melakukan di https://my.rog.gg/ROG-Phone-5-Shopee. Bagi mendapatkan maklumat lanjut, layari laman sesawang https://my.rog.gg/ROG-PHONE-5


Tawaran Istimewa Baucer Membeli Belah Bagi Pembelian Peranti Lenovo

Tahun Baru Cina semakin menghampiri, tiba masanya menukar peranti anda kepada yang lebih menakjubkan! Lenovo sedia menawarkan beberapa peranti yang hebat dengan tawaran baucer istimewa kepada anda.

Lenovo Miix 510 direka untuk para profesional untuk digunakan dalam mana-mana keadaan. PC 2-dalam-1 ini memberikan anda fleksibiliti untuk menjadi produktif walau di mana sahaja dan bila-bila masa dengan papan kekunci boleh tanggal dan engsel yang unik yang membolehkan anda melaras komputer ini sehingga 170°. Ia juga tahan lasak dengan berat hanya 880g dan binaan aluminium.

Komputer riba 2-dalam-1 yang bergaya ini dikuasakan Windows 10 dan dilengkapi cip i7 Intel Core yang disokong 8GB RAM, 256GB SSD dan bertahan sehingga 7.5 jam masa operasi bagi satu kitar penuh bateri.

Paparan 12.2 inci pada Miix 510 mempunyai resolusi 1920 x 1080 piksel dan audionya berkelas Dolby yang akan memberikan anda kepuasan dari segi visual dan audio. Miix 510 juga dilengkapi dengan kamera belakang 5MP dan kamera webcam 2MP HD. Lenovo Miix 510 dijual pada harga bermula dari RM2,649 termasuk GST.

Yoga Book adalah sebuah peranti yang sempurna untuk anda sentiasa bawa ke mana-mana. Lenovo Yoga Book mempunyai dua fungsi utama di mana anda boleh membuka Yoga Book di dalam mod Type dan menaip dengan papan kekunci Halo yang amat mudah digunakan. Yoga Book dilengkapi perisian khas yang membolehkan ia ‘mempelajari’ dan ‘menyesuaikan diri’ dengan’ corak menaip penggunanya dengan ramalan perkataan dan penyesuaian kata.

Satu lagi mod adalah di dalam Create Pad dengan meggunakan Real Pen untuk memberikan ketepatan dan kawalan jitu seperti anda sedang menggunakan pen di atas kertas. Dengan engsel yang boleh dibuka sehingga 360°, Yoga Book boleh digunakan dalam pelbagai posisi, sama ada untuk anda melakukan kerja atau pun berehat menikmati media hiburan anda.

Hanya 4.55mm tebal dan seberat 690g, sememangnya peranti ini sesuai bagi mereka yang mahukan sebuah komputer yang mudah dibawa ke mana-mana. Tambahan pula baterinya mampu bertahan sehingga 12 jam masa penggunaan. Yoga Book membolehkan anda untuk menggunakan sepenuhnya peluang dan ruang untuk melakukan kerja mahu pun berhibur. Harga bermula dari RM2,699 termasuk GST, dan hadir dalam pilihan sistem operasi Android (Carbon Black, Champagne Gold atau Gunmetal Grey) dan Windows (Carbon Black).

Untuk pengguna telefon pintar pula, Lenovo menawarkan Phab 2 Pro, telefon pintar yang pertama di dunia dilengkapi teknologi Google Tango yang meningkatkan lagi fungsi dan kebolehan dunia AR. Peranti ini amat sesuai digunakan mereka yang banyak menggunakan perisian kreatif. Melalui Phab 2 Pro, anda boleh mengambil ukuran objek, meletakkan perabot virtual dan juga melihat dan berinteraksi dengan pelbagai objek yang terpancar di dalam dunia AR.

Lenovo Phab 2 Pro boleh didapatkan dalam variasi Champagne Gold dan Gunmetal Grey pada harga bermula dari RM 1,999 termasuk GST. Phab 2 Pro adalah sebahagian daripada siri Phab 2, yang merangkumi Phab 2 Plus dan Phab 2.

Bagi setiap pembelian Miix 510, Yoga Book atau Phab 2 Pro dari Lenovo Exclusive Stores bermula 13 Januari sehingga 12 Februari, Lenovo akan menghadiahkan anda baucer membeli belah, bergantung kepada terma dan syarat.


Herta Dianugerah “COVID-19 Response Seal of Excellence” Amat Kompetitif Daripada European Commission

BARCELONA, Sepanyol, 18 Jun 2020 /PRNewswire/ — Pada Mei 2020, Herta dianugerahkan dengan sijil COVID-19 Seal of Excellence yang disampaikan oleh European Commission (EC) untuk projek AWARE.

AWARE dihantar untuk menjalani penilaian kepada European Innovation Council (EIC) Accelerator Pilot. Sebagaimana yang dinyatakan oleh EC, EIC Accelerator Pilot menawarkan usahawan yang paling cerdas dan paling berani di Eropah dengan peluang untuk melangkah ke hadapan dan memohon dana bagi idea-idea yang membawa penemuan baharu dengan potensi untuk mewujudkan pasaran yang sama sekali baharu atau merevolusikan pasaran sedia ada. PKS yang amat inovatif dengan cita-cita komersial yang jelas serta berpotensi untuk mengalami pertumbuhan tinggi dan pengantarabangsaan merupakan sasaran utama. Tanggal 20 Mac 2020, EC membuat panggilan segera melalui EIC Accelerator Pilot untuk teknologi dan inovasi yang dapat membantu merawat, menguji, memantau atau aspek-aspek lain yang melibatkan wabak Coronavirus.

COVID-19 Seal of Excellence ialah label kualiti yang amat kompetitif dianugerahkan kepada cadangan projek yang dinilai mempunyai nilai kecemerlangan dan kesan yang tinggi yang layak menerima dana dalam panggilan khas ini, namun tidak menerimanya ekoran kekangan belanjawan EC semasa.

AWARE mencadangkan penyelesaian pinggir hibrid dan teragih untuk analitik video termaju, termasuk pengecaman wajah masa sebenar dan analitik tingkah laku orang ramai. Sebahagian daripada saluran pengkomputeran dilaksanakan di premis, di stesen pinggir rendah kuasa dan bersaiz kecil menggunakan perkakasan pemecut Deep Neural Network. Ini dapat memberi penjimatan kos dan meningkatkan kebolehskalaan, kecekapan dan kemudahan pemasangan sistem. Algoritma terkini HERTA, yang berupaya untuk mengenal pasti individu walaupun ketika memakai pelitup muka dan memantau kepadatan orang ramai, diintegrasikan dalam penyelesaian ini. Kawalan automatik jarak sosial dan pengecaman individu dalam kawalan akses tanpa perlu menanggalkan pelitup muka menjadi amat penting untuk mengawal penularan COVID-19 dan merupakan tumpuan utama Herta bagi memerangi pandemik ini.

Foto: https://ering.com.my/wp-content/uploads/2020/06/herta-dianugerah-covid-19-response-seal-of-excellence-amat-kompetitif-daripada-european-commission.jpg

Keywords: Biometrics Computer Software Computer/Electronics Health Care/Hospital High Tech Security Homeland Security Infectious Disease Control Multimedia/Online/Internet Awards Public Safety Data Analytics

Source: PRNEWSWIRE


Dell Malaysia Melancarkan Model Kemas Kini Bagi Inspiron 13 7000

Dell Malaysia telah memperkenalkan beberapa model terbaharu mereka dalam satu pelancaran baru-baru ini. Salah satu model yang dikemaskini adalah Dell Inspiron 13 7000 (7380) dan Inspiron 13 7000 2-in-1 (7386).

Apa yang dapat dilihat pada kedua-dua model ini adalah rekaannya yang nipis serta menawarkan ciri-ciri premium! Walaupun kedua-duanya menampilkan paparan skrin 13.3 inci, ia hadir dengan resolusi berlainan. Dell Inspiron 13 7000 2-in-1 (7386) menawarkan spesifikasi lebih tinggi berbanding Dell Inspiron 13 7000 dan ia adalah model pertama yang dilengkapi dengan teknologi Temporal Noise Reduction untuk prestasi cahaya malap lebih baik.

Tidak terhad untuk bekerja, komputer riba ini juga dilengkapi dengan ciri-ciri hiburan seperti CinemaColor, CinemaStream serta CinemaSound bagi memastikan pengalaman multimedia berada pada tahap maksimum. Kepada yang berminat boleh layari laman rasmi Dell Malaysia serta Facebook Dell Malaysia. Sebelum membeli, lihat dulu spesifikasi yang di antara dua komputer riba ini.

Spesifikasi :

Dell Inspiron 7000 (7380)

Dell Inspiron 7000 2-in-1 (7386)

Paparan

13.3 inci FHD

13.3 inci UHD

OS

Windows 10 Home

CPU

Intel Core i5-8250U

Intel Core i7-8565U

GPU

Intel UHD Graphics 620

RAM

8GB DDR4

16GB DDR4

Storan

256GB m.2 PCIE

512GB m.2 PCIE

Bateri

Dimensi

309.66 x 215.7 x 15.19mm / 1.33kg

307.7 x 212.45 x 13.68mm / 1.45kg

Warna

Pink Champagne & Platinum Silver

Platinum Silver & Black

Harga

Bermula RM 3,759

Bermula RM 4,699


Nokia 1 Plus Tiba Di Malaysia Dengan Harga RM329 – Ketersediaan 2 Mei 2019

Nokia Malaysia hari ini mengumumkan pewaris baru di bawah keluarga telefon pintar Android (Go Edition) mereka iaitu Nokia 1 Plus. Nokia 1 Plus merupakan peranti kelas permulaan dengan reka bentuk menarik dalam segmen nilai terhebat.

Nokia 1 Plus menampilkan paparan bersaiz 5.45″ dengan rekaan skrin tanpa takuk. Untuk spesifikasi dalaman, ia dijana cip pemproses MediaTek MT6739WW 1.5GHz, sokongan 1GB RAM dan 8GB ROM yang boleh diperluaskan ruangan storan sehingga 128GB kad microSD.

Untuk kamera, Nokia 1 Plus hadir dengan kamera utama beresolusi 8MP (terdapat ketersediaan Flash) dan kamera hadapan sebesar 5MP. Untuk ketahanan bateri, ia dilengkapi bateri sebesar 2,500 melalui port Micro USB.

Tersedia dalam dua warna menarik iaitu merah dan biru, Nokia 1 Plus ditawarkan pada harga RM329 dan boleh didapati bermula 2 Mei 2019. Setiap pembelian, pelanggan bakal menerima seunit sarung pelindung lembut dan pelindung tempered glass (sementara stok masih ada).


HONOR 20 Pro Diperkenal – Sokong Kirin 980 + Kamera Utama 48MP + GPU Turbo 3.0

Seperti yang dijanjikan, HONOR akhirnya memperkenalkan HONOR 20 Pro kepada umum dalam acara pelancaran yang berlangsung di London, sebentar tadi. Peranti ini dilihat hadir dengan penawaran menarik di samping spesifikasi terkini.

HONOR 20 Pro membawakan skrin berukuran 6.26″ All-View display dengan rekaan paparan berlubang. Menjananya, cip pemproses Kirin 980 (Dual NPU), dibantu memori 8GB RAM + storan 256GB (berasaskan UFS 2.1) . Selain itu, peranti ini turut menyertakan sokongan GPU Turbo 3.0 dan teknologi Graphene Cooling Sheet.

Peranti ini dilengkapi  empat kamera utama : 48MP (f/1.4) + 16MP (F/2.2) +  8MP (f/2.4) + 2MP (f/2.4). Kamera ini menyokong 3x lossless optikal zoom dan 30x digital zoom. Ia juga mampu merakam penggambaran makro pada jarak 4 cm. Kamera hadapan tampil dengan 32MP AI Selfie.

HONOR 20 Pro menyertakan bateri 4,000mAh bersama SuperCharge 22.5W. Antaramuka digunakan adalah magic UI 2.1 berasakan Android Pie 9.0. Menariknya, ia juga dilengkapi teknologi Virtual 9.1 Surround Sound untuk sokongan bunyi yang baik. Tersedia dalam warna Phantom Blue & Phantom Black, HONOR 20 Pro ditawarkan pada harga €599 (kira-kira : RM 2,331).


Kemas Kini ASUS ZenFone Max Pro (M1) Membawakan Kecepatan Imbasan Cap Jari

ASUS ZenFone Max Pro (M1) telah diperkenalkan di pasaran Malaysia beberapa bulan lalu. Peranti ini dijual dengan harga yang kompetitif dan boleh dikatakan telefon pertengahan paling berbaloi untuk dimiliki setakat ini.

Namun, pada masa itu kami mendapati peranti ini tidak berada dalam keadaan yang baik terutamanya daripada segi perisian dalaman. Menjadi perkara normal selepas peranti baharu dilancarkan, pihak pengeluar akan melepaskan kemas kini untuk membaiki isu-isu yang dihadapi pengguna.

Jadi dengan itu, mulai hari ini pengguna ASUS ZenFone Max Pro (M1) boleh mula memuat turun kemas kini terbaru melalui FOTA (firmware over-the-air) menggunakan perisian versi 15.2016.1805.309. Kemas kini turut membawakan sokongan SIM daripada telco luar negara dan yang paling penting ialah sistem pengimbas cap jari telah dioptimumkan untuk menjadi lebih cepat selain meningkatkan prestasi kamera.

Tiada maklumat lain disertakan buat masa ini dan pengguna boleh melakukan kemas kini di bahagian Settings > System Update.

Reviu Eksklusif: ASUS ZenFone Max Pro (M1), Peranti Berkuasa Pada Harga Serendah RM699


Dapatkan Rebat RM250 Dengan Pembelian Honor 6X – Sehingga 30 Julai 2017

Ya! YA! YA!
Anda layak untuk dapatkan rebat RM250!!!

Apa perlu anda lakukan ialah bawa telefon lama anda ke semua cawangan yang mengambil bahagian seluruh Malaysia bermula 15 Jun sehingga 30 Julai 2017, maka anda boleh dapatkan rebat RM250 untuk peranti baru Honor 6X pada harga RM1,399 (sebelum rebat) dengan spesifikasi RAM 4GB dan storan dalaman 64GB.